
Sfântul mucenic Nestor 
(27 octombrie / 9 noiembrie) 

Sfântul mucenic Nestor a suferit martiriul în vremea marii persecuții lui Dioclețian, 


în anul 296, la vârsta de douăzeci de ani, fiind un tânăr plăcut la arătare şi cu 


credinţă înflăcărată de dragostea dumnezeiască. 

Zis-a Domnul ucenicilor Săi: 

16. Iată Eu vă trimit pe voi ca pe nişte oi în mijlocul lupilor; fiţi dar înţelepţi ca 
şerpii şi nevinovaţi ca porumbeii. 

17. Feriţi-vă de oameni, căci vă vor da pe mâna sinedriştilor şi în sinagogile lor 
vă vor bate cu biciul. 

15. La dregători şi la regi veți fi duşi pentru Mine, spre mărturie lor şi păgânilor. 
19. Iar când vă vor da pe voi în mâna lor, nu vă îngrijiţi cum Sau ce veţi vorbi, 
căci se va da vouă în ceasul acela ce să vorbiţi; 

20. Fiindcă nu voi sunteţi care vorbiţi, ci Duhul Tatălui vostru este care grăieşte 
întru voi. 

21. Va da frate pe frate la moarte şi tată pe fiu şi se vor scula copiii împotriva 
părinţilor şi-i vor ucide. 

22. Și veţi fi urâţi de toți pentru numele Meu; iar cel ce va răbda până în Sfârşit, 
acela se va mântui. 


Apostol 


1. Şi în vremea aceea, regele Irod (Agripa) a pus mâna pe unii din Biserică, ca 
să-i piardă. 

2. Și a ucis cu sabia pe Iacov, fratele lui loan. 

3. Și văzând că este pe placul iudeilor, a mai luat şi pe Petru (Şi erau zilele 
Azimelor) 

4. Pe care şi prinzându-l l-a băgat în temniţă, dându-l la patru străji de câte 
patru ostaşi, ca să-l păzească, vrând să-l scoată la popor după Paşti. 

5. Deci Petru era păzit în temniţă şi se făcea necontenit rugăciune către 
Dumnezeu pentru el, de către Biserică. 

6. Dar când Irod era să-l scoată afară, în noaptea aceea, Petru dormea între doi 
ostaşi, legat cu două lanţuri, iar înaintea uşii paznicii păzeau temniţa. 

7. Și iată un înger al Domnului a venit deodată, iar în cameră a strălucit lumină. 
Și lovind pe Petru în coastă, îngerul l-a deşteptat, zicând: Scoală-te degrabă! Şi 
lanţurile i-au căzut de la mâini. 

8. Și a zis îngerul către el: Încinge-te şi încalţă-te cu sandalele. Și el a făcut aşa. 
Şi i-a zis lui: Pune haina pe tine şi vino după mine. 

9. Şi, ieşind, mergea după înger, dar nu ştia că ceea ce s-a făcut prin înger este 
adevărat, ci i se părea că vede vedenie. 

10. Şi trecând de straja întâi şi de a doua, au ajuns la poarta cea de fier care 
duce în cetate şi poarta s-a deschis singură. Și ieşind, au trecut o uliţă şi îndată 
îngerul s-a depărtat de la el. 

11. Şi Petru, venindu-şi în sine, a zis: Acum ştiu cu adevărat că Domnul a trimis 
pe îngerul Său şi m-a scos din mâna lui Irod şi din toate câte aştepta poporul 
iudeilor. 


e de de kk hkkkkhkhkhkhkhkhkhkhkhikhik i 


PP PP 2 e PP Pet 


kkkhkkhkhkhkhkhkhkhkhkhkhkhkhkhkhkikhihkhkyikikyi 


Xp XP XP Xe Xe XP XP Xe Xe XP XP e e Xe Xe Xe XP e e Xe XP Xe Xe e Xe E Xe Xe e Xe e XE XX 


În această lună (octombrie), ziua a douăzeci şi şaptea - Sfântul mucenic Nestor 
(Minei) 


Tot în această zi se prăznuieşte şi prea cuviosul părintele nostru Dimitrie cel nou 
de la Basarabov - Vezi: Slujba prea cuviosului părintelui nostru Dimitrie, n-a fost 
în Mineiele bisericeşti; ci numai în osebită filadă. lar pe vremea şi cu binecu- 
vântarea Înalt Preasfinţitului mitropolit Meletie, s-a pus după slujba Sfântului 
Nestor, ca cei ce vor avea evlavie şi vor voi, să poată să-i cânte slujba cu polieleu 
după cum este de faţă; pentru Sfintele lui moaşte ce se află în sfânta Mitropolie, 
din Bucureşti. 


La Vecernie 
La Doamne strigat-am..., 
Stihirile glasul al 8-lea: 
Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 


bucură-te, cu tine este Domnul, cel ce dă lumii prin tine mare milă. 


Fericite pătimitorule Nestore, îmbrăcându-te cu toată într-armarea lui Hristos, 
luptându-te de faţă cu Lie, l-ai omorât; şi cu săgețile cele nevăzute, ai împiedicat 

pe Veliar cel nevăzut, şi l-ai omorât. Pentru aceasta Marele dătător cu cunună de 
biruinţă a încununat capul tău. 


Întărindu-te înţelepţite Nestore, cu cuvintele cele dumnezeieşti ale mucenicului 
Dimitrie, ai omorât bărbăteşte pe tiranul cel mândru; şi pe Cel ce a murit şi a stricat 
iadul, L-ai mărturisit că este Dumnezeu fără de moarte; răbdând moarte fără drep- 
tate, măritule! Pentru aceasta bucurându-te, ai moştenit viaţa cea fără de sfârşit. 


Tânăr dumnezeiesc te-ai făcut cu adevărat Nestore, strălucind cu frumuseţea tru- 
pului înțelepte; înfrumusețat cu dumnezeiescul dar, şi îmbrăcat cu putere. Pentru 
aceea pierzând puterea lui Lie, cu puterea Atotţiitorului bucurându-te ai pătimit, şi 
te-ai numărat cu cetele mucenicilor; cu care împreună veselindu-te, adu-ţi aminte 
de noi. 


Slavă..., glasul al 2-lea 


Facerea lui Ghermano: În lăcaşurile cele mai presus de lume, Hristos Dumnezeu a 
primit duhul tău neprihănit, Dimitrie mucenice înțelepte, căci tu te-ai făcut apă- 
rător al Treimii, bărbăteşte nevoindu-te în luptă, ca un tare diamant. lar cu sulița 
împungându-ţi-se prea curata ta coastă prea cinstite, urmând Celui ce S-a întins pe 
Cruce pentru mântuirea a toată lumea, ai luat lucrarea minunilor; dând oamenilor 
vindecările cu îmbelşugare. Pentru aceasta prăznuind astăzi adormirea ta, după 
vrednicie slăvim pe Domnul, cel ce te-a încununat. 


Și acum..., a Născătoarei 


Mântuieşte din nevoi pe robii tăi Născătoare de Dumnezeu; că toți după Dumnezeu 
la tine scăpăm, ca şi către un zid nestricat şi folositoare. 


A Crucii, a Născătoarei 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Răstignirea Ta cea fără de dreptate, văzându-o Cuvinte prea bunule, Maica Ta ceea 
ce Te-a născut, lăcrima cu amar, şi striga: Vai mie Fiule prea dulce, cum mori fără 
dreptate, vrând să mântuieşti pe pământeni din stricăciune? Însă laud şi slăvesc, 
iconomia Ta cea mai presus de minte, lubitorule de oameni. 

La Stihoavnă 
Stihirile Octoihului. 
Slavă..., glasul al 4-lea, facere a lui Andrei lerusalimneanul 
Pe cel ce şi-a câştigat cu suliţele, darul coastei Mântuitorului cea împunsă cu sulița; 
din care ne izvorăşte Stăpânul apele vieţii, şi ale nestricăciunii; pe Dimitrie să-l 
cinstim, cel înţelept întru învățături şi purtător de cunună între mucenici; cel ce 
prin sânge a plinit călătoria pătimirii, şi prin minuni a strălucit la toată lumea. Prea- 
râvnitorul Stăpânului, şi milostivul iubitor de săraci. Pe folositorul Tesalonicenilor, 
întru multe şi adese cumplite primejdii. A căruia şi pomenirea cea de peste an cin- 
stind, slăvim pe Hristos Dumnezeu, cel ce lucrează printr-însul tuturor tămăduiri. 


Și acum..., a Născătoarei 


Mântuieşte din nevoi pe robii tăi Născătoare de Dumnezeu; că toți după Dumne- 
zeu la tine scăpăm, ca şi către un zid nestricat şi folositoare. 


A Crucii, a Născătoarei 

Podobie: Ca pe un viteaz între mucenici... 

Văzându-te pe Tine Doamne Maica Ta spânzurat pe Cruce, plângea şi se tânguia, 
şi ca o Maică grăia ie: Fiul meu prea iubite, cum Te-au pironit pe Cruce, pe Tine 
însuţi Făcătorul de bine, cumpliţii şi nerecunoscătorii iudei! Ci scoală-Te degrab, 
bucurându-mă pe mine, precum ai zis. 

Troparul, glasul al 4-lea: Mucenicul Tău, Doamne, Nestor, întru nevoinţa sa, 
cununa nestricăciunii a dobândit de la Tine, Dumnezeul nostru; că având puterea 
Ta, pe chinuitori a învins; zdrobit-a şi ale demonilor neputincioase îndrăzniri. 
Pentru rugăciunile lui, mântuieşte sufletele noastre, Hristoase Dumnezeule. 

Sau: Mare apărător te-a aflat... 

Slavă..., Și acum..., al Născătoarei 


La Utrenie 


Canoanele amândouă din Octoih şi al sfântului pe 4. 

Canonul Sfântului 
Cântarea 1-a, glasul al 4-lea 


Irmos: Urmele lui Faraon, şi puterea lui le-a aruncat în mare, Cel tare întru 
războaie; să-1 cântăm cântare nouă, că S-a prea mărit. 


Pusu-te-ai bucurându-te peste sângele tău înțelepte, ca pe o căruţă de văpaie, şi te- 
ai suit cu bucurie către înălțimea Cerului, unde este lisus, Lumina cea neînserată, 


Infăşurându-te cu platoşa cea înţelegătoare a credinţei Nestore, şi având în mâini 
Crucea ca o suliță, ai tăiat cu tărie taberele vrăjmaşului. 


Slavă..., 


Întărindu-te cu căldura dragostei lui Hristos, ai sărit în locul cel de privelişte, ai 
risipit meşteşugirile lui Lie, şi ai întărit semn de biruinţă. 


Și acum..., a Născătoarei 

Zămislit-ai în pântece pe Cel împreună fără de început cu Tatăl; născut-ai neştiind 
de bărbat mai presus de fire cu trup, rămânând cu adevărat Fecioară curată. Pentru 
această toţi te cinstim. 

Cântarea a 3-a 


Irmos: Cel ce întăreşti tunetul... 


Întărindu-te cu tăria puterii Celui ce a sfărâmat zăvoarele şi porţile iadului, degrab 
ai intrat la luptă, şi tare ai sfărâmat măiestriile vrăjmaşului. 


Pe începătorul cel vechi al înşelăciunii, l-ai călcat sub picioarele tale, căci ca un 
tânăr bărbat ai mers către tăierea sabiei, Nestore, lauda mucenicilor. Pentru aceea 
te lăudăm. 


Slavă..., 
Zdrobind mai înainte semeţia celor fărădelege, ai jertfit lui Dumnezeu mucenice, 


dându-i Lui răsplătire sângele tău cel sfințit. Pentru aceea, din nou ţi-a dat ţie 
răsplătire cu bogate daruri. 

Și acum..., a Născătoarei 


lisus cel ce L-ai purtat în pântecele tău Născătoare de Dumnezeu, a înnoit mai 
presus de fire chipul cel pierdut al neamului, prin mâncarea lui Adam, dându-i 
podoaba cea dintâi. 


Irmosul: Cel ce întăreşti tunetul, şi zideşti Duhul, întăreşte-mă Doamne, ca să Te 
laud pe Tine adevărat, şi să fac voia Ta; că nu este sfânt afară de Tine lubitorule de 
oameni. 


Sedealna, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la Unul 
Dumnezeul nostru. 


Pe dumnezeiescul nevoitor Dimitrie, credincioşii cu evlavie adunându-ne, toți să-l 
lăudăm cu cântări, mărind împreună cu aceasta pe strălucitul Nestor. Care a surpat 
mândria lui Lie, şi s-a nevoit pentru Hristos, învrednicindu-se şi slavei Lui. 


Slavă..., glasul al 4-lea 


Podobie: Cel ce Te-ai înălțat pe Cruce de bunăvoie, poporului Tău celui nou, 
numit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 


Nu te-ai spăimântat de sălbătăcirea vrăjmaşilor, nici te-ai înfricoşat de bătăile 
trupului; ci fără de temere ai alergat la luptă înțelepte, purtând arma cea nebiruită, 
dumnezeiasca Cruce. Drept aceia ai şi omorât pe înşelătorul, şi fiind omorât 
Nestore, te-ai învrednicit vieţii, stând înaintea lui Hristos. 


Și acum..., a Născătoarei, asemenea 


Cel ce şade pe scaun de heruvimi, şi se află în Sânurile Tatălui, şade în sânurile 
tale trupeşte ca pe un scaun sfinţit al Său. Căci cu adevărat a împărăţit Dumnezeu 
peste toate limbile, şi cu înţelegere cântăm Lui acum. Pe Acesta roagă-L, să se 
mântuiască robii tăi. 

A Crucii, a Născătoarei 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Dacă Te-a văzut prea curata Maica Ta înălţat pe Cruce, pe Tine Cuvântule al lui 
Dumnezeu, ca o Maică tânguindu-se, zicea: Ce este această minune nouă şi străină 
Fiul meu ? Cum Tu viaţa tuturor primeşti moarte? Vrând să înviezi pe cei morţi, ca 
un Milostiv. 


Cântarea a 4-a 


Irmos: Auzit-am Dumnezeule auzul Tău şi m-am temut, înţeles-am lucrurile Tale, 
şi m-am spăimântat Doamne; că de lauda Ta este plin pământul. 


Luminându-te cu învăţăturile cele dătătoare de lumină ale lui Dimitrie, ai fugit de 
la întunericul deşertăciunii elinilor, şi ai strălucit cu lumina muceniciei. 


Tulburând marea cea sărată a necredinţei, cu dulceaţa credinţei tale Nestore, ai 
înecat oştile necredincioşilor întru adâncul sângiurilor tale. 


Slavă..., 


Arătatu-te-ai pom sădit pe lângă viaţă, hrănind cu bună rodirea chinurilor tale 
plinirea credincioşilor, Nestore, lauda mucenicilor. 


Și acum..., a Născătoarei 


Fii curățitoare păcatelor mele, şi-mi dă mână de ajutor, mie celui ce mă pri- 
mejduiesc, PreaSfântă Stăpână, folositoarea cea tare a creştinilor. 


Cântarea a 5-a 


Irmos: Răsari mie Doamne, lumina poruncilor Tale, că la Tine mânecă duhul meu, 
şi Te laudă pe Tine; că Tu eşti Dumnezeul nostru, şi la Tine scap, împăratul păcii. 

Udându-ţi cugetul cu cunoştinţa cuvintelor celor dumnezeieşti, ai odrăslit spic de 
mucenicie copt la vreme, mărite Nestore. 


Prin râurile cuvintelor tale o Dimitrie, mucenice al lui Hristos! A lăsat Nestor nele- 
giuirea cea mare a nedumnezeirii. 


Slavă..., 


Luptându-te cu vrăjmaşul cel văzut, ai luat ajutorul lui Dumnezeu nevăzut, Nestore 
pururea pomenite. 


Și acum..., a Născătoarei 


Bucură-te, ceea ce ai născut fără sămânță pe Dumnezeul nostru! Bucură-te, una 
Maica lui Dumnezeu prea curată! Bucură-te, Mireasă nenuntită! 


Cântarea a 6-a 
Irmos: Viforul gândurilor apucând... 


Insemnându-ţi-se inima cu pecete, vitejeşte ai rănit inima lui Lie, pătimitorule, cu 
sulița bărbăţiei tale. Şi bucurându-te, te omori pentru Iisus viaţa tuturor. 


Ca un mire din cămara trupului ai ieşit Nestore, şi fiind luminat şi împodobit cu 
hainele cele sfințite, din sângiurile tale mucenice, ai stătut înaintea Stăpânului. 


Slavă..., 


Înălţându-ţi picioarele pe piatra bunei credinţe, te-a întărit Hristos, Piatra vieţii şi a 
îndreptat cărările tale către EI, Nestore; şi pe vrăjmaşii tăi i-a ruşinat. 


Și acum..., a Născătoarei 


Rupe lanţurile greşelilor mele, ceea ce ai născut pe Dumnezeu, cel ce ridică păcatul 
lumii, Fecioară Marie. Că întru tine mi-am pus nădejdile mântuirii. 


Irmosul: Viforul gândurilor apucându-mă, mă trage întru adâncul greşelilor celor 
nemăsurate; ci Tu Cârmuitorule bune, mai-nainte apucând cârmuieşte-mă, ca pe 
proorocul şi mă mântuieşte. 

Condac, glasul al 2-lea: 
Podobie: Cele de sus căutând de tot necazul ne izbăvim, de Dumnezeu Născătoare. 


Nevoindu-te bine, ai moştenit acum slava cea nemuritoare, ostaş prea ales al 
Stăpânului făcându-te, rugăciunile lui Dimitrie mucenicul, cu care împreună 
Nestore înțelepte, nu înceta a te ruga pentru noi toţi. 


Icos: Cu dumnezeiasca putere nevoindu-te, prea fericite, purtător de biruinţă te-ai 
arătat; pe vrăjmaşul cu picioarele tale călcându-l, te-ai prea mărit; purtător de 
cunună te-ai arătat, împreună cu cetele cinstiţilor purtători de chinuri Nestore, şi pe 
Aaron l-ai covârşit viteazule al lui Hristos, aducându-ţi împreună cu Abel dumne- 
zeiescul tău sânge, şi acum stai înaintea dumnezeiescului scaun al Ziditorului, 
împreună cu cetele îngereşti, rugându-te neîncetat pentru noi toți. 


Sinaxar 


Intru această lună în ziua a douăzeci şi şaptea, pomenirea Sfântului marelui 
mucenic Nestor. 


Stih: Stricăciunea înşelăciunii, împreună cu Lie, 
Omorând Nestor, prin sabie se taie. 

În a douăzeci şi şaptea zi a tăiat, 

Pe Nestor cel prea nevinovat 


Acesta fiind tânăr şi foarte frumos, era cunoscut marelui mucenic Dimitrie şi aler- 
gând la locul unde se afla Sfântul Dimitrie în pază, căzu la picioarele lui, şi zise: 
Robul lui Dumnezeu, voi să mă lupt cu Lie; roagă-te pentru mine, chemând numele 
lui Hristos. 


Iar sfântul însemnându-l cu semnul cinstitei Cruci, îi zise: Şi pe Lie vei birui, şi 
pentru Hristos vei mărturisi. 


Deci mergând la locul cel de luptă, privindu-l Maximian, a zis: Dumnezeul lui 
Dimitrie ajută-mi, şi apucându-se cu acel grozav ucigaş Lie, şi lovindu-l lovitură 
de moarte tocmai în inimă, îl omori. 

lar împăratul se tulbură la suflet şi îndată porunci de omorâră pe Sfântul Dimitrie 
cu sulițele, ca pe un pricinuitor ce era de junghierea lui Lie şi pe Sfântul Nestor 
porunci de-l omorâră cu sabia lui. 


khkkhkkhkhkkrhkhkhkhkhkhkhkikhkhkikhkikikik 


e Xe e e e De Xe e e Xe e e e De De e e e e e e De e e e e e e e e e XX 


kkkkhkkkhkkhkhkikhkkhkrhkkhihkikrhkihkikihyik 


XP Xp e Xe Xe De Xe e e Xe e e Xe e e e Xe e e e e e e e e e e e Xe e e XX 


Tot în această zi, Sfintele muceniţe: Capitolina şi Erotiida. 


Stih: Din sabie pe sluga şi stăpâna omorând, 
Pe cele ce slugi ale Treimii ce cu adevărat domnitoare sunt. 


Acestea au fost pe vremea împăratului Dioclețian şi a lui Zilichinie, domnul Capa- 
dociei. Capitolina de neam mare fiind şi bogată, împărţindu-şi toată averea la 
săraci şi iertându-şi robii săi cu cinste, luă îndrăznire, şi merse înaintea Domnului 
de se mărturisi că este creştină. Şi băgându-o în temniţă, a două zi o scoaseră, şi-i 
tăiară capul; iar Erotiida, care şi roabă era sfintei, de vreme ce şi cu pietre a zvârlit 
în eparhul de l-a lovit, a fost bătută cu toiege; şi cu darul lui Hristos făcându-se 
sănătoasă, 1-a tăiat şi ei capul. 


Tot în această zi, cel dintre Sfinţi părintele nostru Chiriac, patriarhul Constan- 
tinopolului. 


Stih: Chiriac lăsând pământul şi viaţa muritorilor. 
Merge către însuşi Domnul domnilor. 


Tot în această zi, pomenirea Sfintei Procla, femeia lui Pilat. 


Stih: Stăpânul pe tine Proclo te are stătătoare înainte, 
Cel ce a stătut de faţă la soţul tău Pilat mai-nainte. 


Povestire pentru iviriţi, cum au venit la cunoştinţa dumnezeiască, de la o femeie 
roabă. 


Stih: Faptă prea mare cucernica femeie lucrând. 
Pe tot întreg neamul Ivirilor întorcând. 


In zilele celui dintru Sfinţi Constantin marele împărat, o oarecare femeie a fost 
adusă roabă la Iviri, care era pedepsită din copilărie, desăvârşit cu viaţă sihăs- 
trească, şi ajungând la robie, asemenea se ostenea. 


Deci ivirii fiind lipsiţi de tot, de meşteşugul doctoresc, au obicei de merg unii la 
alții, de-şi întreba de leacul bolii, ce li se întâmplă. Deci a mers altă femeie la acea 
vrednică şi minunată femeie având un copil, care se îngreuia şi se chinuia cu 
lovitură de cumplită boală întrebând-o, adică să o întrebe ce ar face? lar roaba 
aceea luând pruncul îl puse în patul său şi se rugă la Dumnezeu, ca să-l izbăvească 

din boală, şi o auzi, Cel ce cunoaşte ascunsurile inimilor, şi fără de zăbavă a dat 
sănătate copilului. 


De care lucru a fost vestită acea minunată femeie, cât merse şi la urechile îm- 
părătesei, cea ce se făcu, care îndată trimise să o ia pentru că şi ea avea o boală 
grea. lar femeia smerindu-se nu vrea să meargă, socotindu-se pe sine nevrednică a 
merge la împărăteasă. Deci împărăteasa nebăgând nicidecum seamă de mărirea 
împărăției, se pogori, de merse la acea roabă, şi ea făcând loc împărătesei de şezu 
pe patul ei cel sărac, unde pusese şi copilul, aduse rugăciunea în loc de iarbă pentru 
leacul bolii; şi izbăvindu-se împărăteasa de boală, îi da aur şi argint, şi haine şi alte 
daruri împărăteşti, făcând răsplătire celeia ce aşa curând cu tot harul o izbăvi de 
boală. 


lar minunata aceia femeie zise: Că nu-i trebuie nici unele de acelea, ci socotea 
plată mare a fi cunoştinţa bunei credinţe. Şi-i porunci să zidească o biserică lui 
Dumnezeu acelui ce a izbăvit-o de acea boală, şi a mântuit-o. 


Auzind împărăteasa cuvintele acestea, merse la împărăție şi făcu pe împăratul de se 
minună de acea minunată tămăduire, povestindu-i şi în ce chip, şi adeverea că 
Dumnezeul roabei, acela este cel adevărat Dumnezeu. Şi cum că se cade, cât mai 
curând să zidească o biserică, şi să întoarcă pe tot poporul spre închinăciunea 
aceluia. 


Deci împăratul de acel lucru minunat se miră, iar a zidi biserică nu vrea. Şi peste 
puţină vreme ieşind împăratul la vânat, ceilalţi toţi făceau vânarea fără de nici o 
sminteală, iar împăratul singur rămăsese, că-l lovise nevederea şi mirându-se de 
ceea ce i se întâmplase, îşi aduse aminte de neascultare, şi chemând întru ajutor pe 
Dumnezeul roabei, se izbăvi îndată de întunecare şi mergând la acea minunată 
roabă, o rugă, ca să-i arate chipul zidirii şi ea însemna şi închipuia, iar meşterii 
zideau. 


Deci dacă se isprăvi biserica şi se acoperi şi rămăsese lucrul numai pe preoți, află 
prilej şi pentru lucrul acesta minunata femeie. Şi plecă pe împăratul ivirilor, să 
trimiță sole la împăratul Romanilor să-l roage, să trimită dascăli de blagocestie, 
care făcu după pofta ei şi trimise. 


Iar împăratul Constantin primind solia prieteneşte şi cu cinste, mulţumi lui Dumne- 
zeu, şi trimise pe un oarecare om de cinste, împodobit fiind cu credinţă şi cu 
înţelepciune şi cu bună viaţă, şi vrednic arhiereu, a propovădui dumnezeiasca cu- 
noştinţă la neamul acela, cu multe daruri, care mergând şi trăgând pe toţi cu minuni 

şi cu învățături spre adevărata credinţă creştinească şi botezându-i, şi zidindu-le 
multe biserici şi făcând preoţi, şi întorcând toată ţara ivirilor spre dumnezeiasca 
cunoştinţă, s-a mutat către Domnul. 

Intr-acest chip au cunoscut ivirii pe Dumnezeu. 

Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 


Cântarea a 7-a 


Irmos: Cela ce ai grăit cu Moise în munte, şi chipul Fecioarei în rug l-ai arătat; 
binecuvântat eşti Dumnezeul părinţilor noştri. 


Cela ce ai luminat inimile credincioşilor, cu razele nevoinţelor răbdătorului de 
chinuri; binecuvântat eşti Doamne Dumnezeul părinţilor noştri. 


Stingând văpaia necredinţei, cu roua dumnezeieştilor tale sângiuri, mucenice 
Nestore, acum cânţi: Binecuvântat eşti Dumnezeul părinților noştri. 


Slavă..., 


Jertfă vie aducându-te Domnului, întru miros cu bună mireasmă, mucenice Nes- 
tore, strigai: Binecuvântat eşti Dumnezeul părinţilor noştri. 


Și acum..., a Născătoarei 


Mai sfântă decât heruvimii te-ai arătat, PreaSfântă Stăpână, născând pe PreaSfântul 
Dumnezeu Cuvântul, pe Cel ce ne sfinţeşte pe noi. 


Cântarea a 8-a 

Irmos: Pământul, şi toate cele... 

Pământul a primit cinstitul tău sânge, cel ce s-a vărsat pentru Hristos; cerurile ţi-au 
primit sufletul, ca pe o mireasă înfrumuseţată; cetele mucenicilor şi sufletele 
tuturor drepţilor, cu veselie te-au întâmpinat pe tine mucenice. 

O, sufletul tău cel iubitor de Dumnezeu! Care întru nimic a socotit moartea cea 


vremelnică, iar viaţa cea întru Dumnezeu a ales-o; o ce bărbăţie dumnezeiască! Ca- 
re a biruit cu tărie nebărbăţia vrăjmaşilor, celor ce nu mărturisesc pe Hristos. 

Binecuvântăm pe Tatăl, şi pe Fiul şi pe Sfântul Duh, Domnul. 

Luptatu-te-ai lupta cea bună, călătoria ai săvârşit-o cu adevărat Nestore înțelepte, şi 
ţi-ai păzit credinţa; şi de acum înainte te aşteaptă cununa dreptăţii, care o va da ţie 
Hristos în veci. 

Și acum..., a Născătoarei 

Nu mă tem de vânările vrăjmaşului, avându-te pe tine ajutătoare. Nu mă voi teme 
de rele, năzuind la tine Născătoare de Dumnezeu; că întru tine mă laud, şi întru tine 
voi trece zidul păcatului, mântuindu-mă cu rugăciunea ta, prea curată. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pământul şi toate cele ce sunt pe dânsul, mările şi toate izvoarele, cerurile ce- 
rurilor, lumina şi întunericul, gerul şi zăduful, fiii oamenilor şi preoţi, binecuvântaţi 
pe Domnul, şi-L prea înălţaţi pe EI în veci. 

Cântarea a 9-a 


Irmos: Pentru că mi-a făcut mie... 


Îmbrăcându-te cu porfiră vopsită din sfinţite sângiurile tale, şi ţinând în dreapta ta 
Crucea ca un sceptru, împărăţeşti împreună cu Hristos, fericite Nestore. 


Strugur copt al viei celei înţelegătoare te-ai arătat, şi în linurile muceniciei ne-ai 
stors nouă vinul umilinţei, izvorându-l credincioşilor, Nestore mult pătimitorule. 


Slavă..., 
Cel ce dănțuieşti împreună cu îngerii înaintea feţei lui lisus, şi te îndestulezi de 
slava Lui, Nestore, adu-ţi aminte totdeauna de cei ce săvârşesc cu credinţă, cinstită 


pomenirea ta. 


Slavă..., Și acum..., a Născătoarei 

Arătatu-te-ai lăcaş Luminii, ceea ce a risipit negura necunoştinţei, celei de demult 
cu adevărat; Biserică a sfinţeniei, sfeşnic de aur, ceea ce eşti mai presus de ceruri, 
Preacurată. 


Irmosul: Pentru că mi-a făcut mie mărire Cel puternic şi sfânt numele Lui; şi mila 
Lui este din neam în neam spre cei ce se tem de Dânsul. 


Luminânda 

Podobie: Femei auziţi... 

Precum ai risipit gândul cel trufaş, şi semeţia cea duşmănoasă a lui Lie, şi a 
tiranilor celor împreună cu el, Nestore; aşa surpă şi mişcările patimilor, ale celor ce 
te laudă pe tine mucenice al lui Hristos; ca prin nepătimire să te lăudăm pe tine, 
mucenice al lui Hristos. 

A Născătoarei 

După obicei prea curată Născătoare de Dumnezeu arată şi acum milele tale şi 
îndurările tale cele multe, ceea ce eşti iubitoare de bine; păzindu-ne de toată 
nevoia, apărându-ne de primejdii şi de scârbe, pe noi pe toți; şi ne scapă de în- 
grozirea cea înfricoşată a cutremurului. 

La Stihoavnă, Stilurile Octoihului. 

Slavă..., glasul al 6-lea 

Astăzi toată lumea străluceşte, cu razele purtătorului de nevoinţă, şi Biserica lui 
Hristos cu flori împodobindu-se, strigă ţie Dimitrie, slugă a lui Hristos şi apără- 
torule prea fierbinte: Nu lipsi a te ruga pentru robii tăi. 


Și acum..., a Născătoarei 


Născătoare de Dumnezeu, tu eşti viţa cea adevărată, care ai odrăslit rodul vieţii; ţie 
ne rugăm, roagă-te Stăpână cu sfinţii apostoli, să miluiască sufletele noastre. 


A Crucii, a Născătoarei 

M-am pironit cu adevărat pe lemn ca un om; am murit şi în mormânt M-am pus ca 
un muritor; iar ca Dumnezeu, o Maică, morţii voi învia, şi pe tine te voi slăvi cu 
scularea Mea. 


Și cealaltă slujbă a Utreniei după rânduială şi Otpustul. 


La Liturghie - Slujbă obişnuită. 

Canon de rugăciune către Sfântul mucenic Nestor 


Troparul Sfântului mucenic Nestor, glasul al 4-lea: Mucenicul Tău, Doamne, 
Nestor, întru nevoinţa sa, cununa nestricăciunii a dobândit de la Tine, Dumnezeul 
nostru; că având puterea Ta, pe chinuitori a învins; zdrobit-a şi ale demonilor 
neputincioase îndrăzniri. Pentru rugăciunile lui, mântuieşte sufletele noastre, Hris- 
toase Dumnezeule. 


Cântarea 1 


Irmo: Armele lui Faraon şi puterea lui le-a aruncat în mare, Cel Tare în războaie; 
să-l cântăm cântare nouă, că S-a prea mărit. 


Stih: Sfinte mucenice Nestor, roagă-te lui Dumnezeu pentru noi. 


Pusu-te-ai bucurându-te peste sângele tău, înțelepte, ca pe o căruţă de văpaie şi te- 
ai suit cu bucurie către înălțimea cerului, unde este lisus, Lumina cea neînserată. 


Stih: Sfinte mucenice Nestor, roagă-te lui Dumnezeu pentru noi. 


Înfăşurându-te cu platoşa cea înţelegătoare a credinţei, Sfinte Nestor şi având în 
mâini Crucea ca o suliță, ai tăiat cu tărie taberele vrăjmaşului. 

Slavă Tatălui şi Fiului şi Sfântului Duh. 


Întărindu-te cu căldura dragostei lui Hristos, ai sărit în locul cel de privelişte, ai 
risipit uneltirile lui Lie şi ai întărit semn de biruinţă. 


Şi acum şi pururea şi în vecii vecilor. Amin (a Născătoarei). 

Zămislit-ai în pântece pe Cel împreună fără de început cu Tatăl; născut-ai neştiind 
de bărbat mai presus de fire cu Trup, rămânând cu adevărat Fecioară curată. Pentru 
aceasta toţi te cinstim. 

Cântarea a 3-a 

Irmos: Cel ce întăreşti tunetul... 


Stih: Sfinte mucenice Nestor, roagă-te lui Dumnezeu pentru noi. 


Întărindu-te cu tăria Puterii Celui ce a sfărâmat zăvoarele şi porţile iadului, degra- 
bă ai intrat la luptă şi tare ai sfărâmat uneltirile vrăjmaşului. 


Stih: Sfinte mucenice Nestor, roagă-te lui Dumnezeu pentru noi. 

Pe începătorul cel vechi al înşelăciunii, l-ai călcat sub picioarele tale, căci ca un 
tânăr bărbat ai mers către tăierea săbiei, Sfinte Nestor, lauda mucenicilor. Pentru 
aceea, te lăudăm. 

Slavă Tatălui şi Fiului şi Sfântului Duh. 

Zdrobind mai înainte semeţia celor fărădelege, ai jertfit lui Dumnezeu, mucenice, 
dându-i Lui răsplătire sângele tău cel sfințit. Pentru aceea, din nou ţi-a dat ţie 
răsplătire cu bogate haruri. 

Şi acum şi pururea şi în vecii vecilor. Amin (a Născătoarei). 

lisus, cel pe care L-ai purtat în pântecele tău, Născătoare de Dumnezeu, a înnoit 


mai presus de fire chipul cel pierdut al neamului, prin mâncarea lui Adam, dându-i 
podoaba cea dintâi. 

Irmosul: Cel ce întăreşti tunetul şi zideşti Duhul, întăreşte-mă, Doamne, ca să Te 
laud pe Tine adevărat şi să fac voia Ta; că nu este sfânt afară de Tine, lubitorule de 
oameni. 


Cântarea a 4-a 


Irmos: Auzit-am, Dumnezeule, graiul Tău şi m-am temut, înţeles-am lucrurile Ta- 
le şi m-am înspăimântat, Doamne; că de lauda Ta este plin tot pământul. 


Stih: Sfinte mucenice Nestor, roagă-te lui Dumnezeu pentru noi. 


Luminându-te cu învăţăturile cele dătătoare de lumină ale Sfântului Dimitrie, ai 
fugit de la întunericul deşertăciunii elinilor şi ai strălucit cu lumina muceniciei. 


Stih: Sfinte mucenice Nestor, roagă-te lui Dumnezeu pentru noi. 


Tulburând marea cea sărată a necredinţei, cu dulceaţa credinţei tale, Sfinte muce- 
nice Nestor, ai înecat oştile necredincioşilor întru adâncul sângiurilor tale. 


Slavă Tatălui şi Fiului şi Sfântului Duh. 


Arătatu-te-ai pom sădit pe lângă Viaţă, hrănind cu bună rodirea chinurilor tale pli- 
nirea credincioşilor, Sfinte Nestor, lauda mucenicilor. 


Şi acum şi pururea şi în vecii vecilor. Amin (a Născătoarei). 


Fii curăţitoare de păcatele mele şi-mi dă mână de ajutor, mie, celui ce mă primej- 
duiesc, Preasfântă Stăpână, ajutătoarea cea tare a creştinilor. 


Cântarea a 5-a 


Irmos: Răsări mie, Doamne, lumina poruncilor Tale, că la tine aleargă duhul meu 
şi te laudă pe Tine; că Tu eşti Dumnezeul nostru şi la Tine scap, Împăratul Păcu. 


Stih: Sfinte mucenice Nestor, roagă-te lui Dumnezeu pentru noi. 


Udându-ţi cugetul cu cunoştinţa cuvintelor celor dumnezeieşti, ai odrăslit spic de 
mucenicie copt la vreme, mărite mucenice Nestor. 


Stih: Sfinte mucenice Nestor, roagă-te lui Dumnezeu pentru noi. 

Prin râurile cuvintelor tale, o, Sfinte Dimitrie, mucenice al lui Hristos, a potolit 
Sfântul Nestor nelegiuirea cea mare a necredinţei. 


Slavă Tatălui şi Fiului şi Sfântului Duh. 


Luptându-te cu vrăjmaşul cel văzut, ai luat ajutorul lui Dumnezeu cel Nevăzut, 
Sfinte mucenice Nestor, pururea pomenite. 


Şi acum şi pururea şi în vecii vecilor. Amin (a Născătoarei). 


Bucură-te, ceea ce ai născut fără de sămânță pe Dumnezeul nostru! Bucură-te, Mai- 
ca lui Dumnezeu prea curată! Bucură-te, Mireasă nenuntită! 


Cântarea a 6-a 

Irmos: Viforul gândurilor apucându-mă... 

Stih: Sfinte mucenice Nestor, roagă-te lui Dumnezeu pentru noi. 
Însemnându-ţi-se inima cu pecete, vitejeşte ai rănit inima lui Lie, luptătorule, cu 
sulița bărbăţiei tale. Şi bucurându-te, eşti osândit la moarte pentru lisus, Viaţa tu- 
turor. 

Stih: Sfinte mucenice Nestor, roagă-te lui Dumnezeu pentru noi. 

Ca un mire din cămara trupului tău ai ieşit, Sfinte Nestor şi fiind luminat şi împo- 
dobit cu hainele cele sfinţite, din sângiurile tale, mucenice, ai stat înaintea Stăpâ- 
nului. 


Slavă Tatălui şi Fiului şi Sfântului Duh. 


Înălţându-ţi picioarele pe piatra dreptei credinţe, te-a întărit Hristos, Piatra vieţii şi 
a îndreptat cărările tale către EI, Sfinte Nestor şi pe vrăjmaşii tăi i-a ruşinat. 


Şi acum şi pururea şi în vecii vecilor. Amin (a Născătoarei). 


Rupe lanţurile greşelilor mele, ceea ce ai născut pe Dumnezeu, cel ce ridică pă- 
catul lumii, Fecioară Marie. Că întru tine mi-am pus nădejdile mântuirii. 

Irmosul: Viforul gândurilor apucându-mă, mă trage întru adâncul greşelilor celor 
nemăsurate; dar Tu, Cârmuitorule Bunule, mai înainte apucând cârmuieşte-mă, ca 
pe proorocul şi mă mântuieşte. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Nevoindu-te bine, ai moştenit acum mărirea cea nemuritoare, ostaş prea ales al 
Stăpânului făcându-te, cu rugăciunile Sfântului Dimitrie, mucenicul, cu care îm- 
preună, Sfinte mucenice Nestor, prea înțelepte, nu înceta a te ruga pentru noi toţi. 


Cântarea a 7-a 


Irmos: Cel ce ai grăit cu Moise în munte şi chipul Fecioarei în rug l-ai arătat; 
Binecuvântat eşti, Dumnezeul părinților noştri! 


Stih: Sfinte mucenice Nestor, roagă-te lui Dumnezeu pentru noi. 


Cel ce ai luminat inimile credincioşilor, cu razele nevoinţelor răbdătorului de 
chinuri: Binecuvântat eşti, Doamne, Dumnezeul părinţilor noştri! 


Stih: Sfinte mucenice Nestor, roagă-te lui Dumnezeu pentru noi. 


Stingând văpaia necredinţei, cu roua dumnezeieştilor tale sângiuri, mucenice 
Nestor acum cânţi: Binecuvântat eşti, Dumnezeul părinţilor noştri. 


Slavă Tatălui şi Fiului şi Sfântului Duh. 


Jertfă vie aducându-te Domnului, întru miros cu bună mireasmă, mucenice Nestor, 
cântai: Binecuvântat eşti, Dumnezeul părinților noştri! 


Şi acum şi pururea şi în vecii vecilor. Amin (a Născătoarei). 


Mai sfântă decât Heruvimii te-ai arătat, Preasfântă Stăpână, născând pe Preasfântul 
Dumnezeu Cuvântul, pe Cel ce ne sfinţeşte pe noi. 


Cântarea a 8-a 


Irmos: Pământul şi toate cele... 

Stih: Sfinte mucenice Nestor, roagă-te lui Dumnezeu pentru noi. 

Pământul a primit cinstitul tău sânge, cel ce s-a vărsat pentru Hristos, cerurile ţi-au 
primit sufletul, ca pe o mireasă înfrumuseţată; cetele mucenicilor şi sufletele 
tuturor drepţilor, cu veselie te-au întâmpinat pe tine, Sfinte mucenice Nestor. 

Stih: Sfinte mucenice Nestor, roagă-te lui Dumnezeu pentru noi. 

O, sufletul tău cel iubitor de Dumnezeu, Sfinte mucenice Nestor, care întru nimic a 
socotit moartea cea vremelnică, iar viaţa cea întru Dumnezeu a ales-o; o, ce băr- 
băţie dumnezeiască, care a biruit cu tărie nebărbăția vrăjmaşilor, celor ce nu măr- 
turisesc pe Hristos! 

Binecuvântăm pe Tatăl şi pe Fiul şi pe Sfântul Duh, Domnul. 

Luptatu-te-ai lupta cea bună, călătoria ai săvârşit-o cu adevărat, Sfinte Nestor, prea 
înțelepte şi ţi-ai păzit credinţa şi de acum înainte te aşteaptă cununa dreptăţii, pe 
care ţi-o va da ţie Hristos în veci. 

Şi acum şi pururea şi în vecii vecilor. Amin (a Născătoarei). 

Nu mă tem de vânările vrăjmaşului, avându-te pe tine ajutătoare. Nu mă voi teme 
de rele, năzuind la tine, Născătoare de Dumnezeu; că întru tine mă laud şi întru tine 
voi trece zidul păcatului, izbăvindu-mă cu rugăciunea ta, prea curată. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălţându-L pe Dânsul întru toţi vecii. 


Pământul şi toate cele ce sunt pe el, mările şi toate izvoarele, cerurile cerurilor, 
lumina şi întunericul, gerul şi zăduful, fu oamenilor şi preoţii, binecuvântaţi pe 
Domnul şi-L prea înălțaţi pe EI în veci! 

Cântarea a 9-a 


Irmos: Pentru că mi-a făcut mie... 


Stih: Sfinte mucenice Nestor, roagă-te lui Dumnezeu pentru noi. 

Îmbrăcându-te cu porfiră vopsită din sfinţite sângiurile tale şi ţinând în dreapta ta 
crucea ca un sceptru, împărăţeşte împreună cu Hristos, Sfinte fericite Nestor. 


Stih: Sfinte mucenice Nestor, roagă-te lui Dumnezeu pentru noi. 


Strugure copt al Viei celei înţelegătoare te-ai arătat şi în linurile muceniciei ne-ai 
stors nouă vinul umilinţei, izvorându-l credincioşilor, Sfinte Nestor, mult lup- 
tătorule. 


Slavă Tatălui şi Fiului şi Sfântului Duh. 


Cel ce dănţuieşti împreună cu îngerii înaintea feţei lui lisus şi te îndestulezi de 
slava Lui, Sfinte mucenice Nestor, adu-ţi aminte totdeauna de cei ce săvârşesc 
cu credinţă, cinstită pomenirea ta. 


Şi acum şi pururea şi în vecii vecilor. Amin (a Născătoarei). 


Arătatu-te-ai locaş Luminii, ceea ce ai risipit negura necunoştinţei celei de demult 
cu adevărat; Biserică a Sfinţeniei, sfeşnic de aur, ceea ce eşti mai presus de ceruri, 
Preacurată. 


Irmosul: Pentru că mi-a făcut mie mărire Cel Puternic şi Sfânt este Numele Lui; şi 
mila Lui este din neam în neam spre cei ce se tem de Dânsul. 


Sedelna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor În- 
vierea. Pe 'Tine Te mărim, Pierzătorul stricăciunii, la Tine cădem, cel ce ai înviat 
din mormânt la Unul Dumnezeul nostru. 


Pe Dumnezeiescul luptător, Sfântul Dimitrie, credincioşii cu evlavie adunându-ne, 
toți să-l lăudăm cu cântări, mărind împreună cu acesta pe strălucitul mucenic 
Nestor. Care a surpat mândria lui Lie şi s-a nevoit pentru Hristos, învrednicindu-se 
şi de Slava Lui. 


Sedelna, glasul al 4-lea. Podobie: Cel ce Te-ai înălțat pe Cruce de bunăvoie, popo- 
rului Tău celui nou, numit cu numele Tău, îndurările Tale dăruieşte-i, Hristoase 
Dumnezeule. Veseleşte cu puterea Ta pe binecredincioşii creştini, dă-ruindu-le lor 
biruinţă asupra celui potrivnic, având ajutorul Tău armă de pace, nebiruită biruinţă. 

Nu te-ai înspăimântat de sălbăticirea vrăjmaşilor, nici te-ai înfricoşat de bătăile 
trupului; ci, fără de temere ai alergat la luptă, înțelepte, purtând arma cea nebiruită, 
Dumnezeiasca Cruce: drept aceea ai şi omorât pe înşelătorul şi fiind omorât, Sfinte 
mucenice Nestor, te-ai învrednicit de Viaţă, stând înaintea lui Hristos. 


Sedelna Preasfintei Născătoare de Dumnezeu, glasul al 4-lea. Podobie: Cel ce Te- 
ai înălţat pe Cruce de bunăvoie, poporului Tău celui nou, numit cu numele Tău, 
îndurările Tale dăruieşte-i, Hristoase Dumnezeule. Veseleşte cu puterea Ta pe 
binecredincioşii creştini, dăruindu-le lor biruinţă asupra celui potrivnic, având aju- 
torul Tău armă de pace, nebiruită biruinţă. 


Cel ce şade pe Scaun de Heruvimi şi se află în Sânurile Tatălui, şade în sânurile 
tale Trupeşte ca pe un Scaun sfinţit al Său. Căci cu adevărat a Împărăţit Dumnezeu 
peste toate neamurile şi cu înţelegere cântăm Lui acum. Pe Acesta roagă-L să se 
mântuiască robii tăi. 


Sedelna Sfintei Cruci şi a Preasfintei Născătoare de Dumnezeu, glasul al 4-lea. 
Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Dacă Te-a văzut prea curata Maica Ta Înălţat pe Cruce, pe Tine, Cuvântule al lui 
Dumnezeu, ca o Maică, tânguindu-se, zicea: ce este această minune nouă şi străină 
Fiul meu? Cum Tu, Viaţa tuturor, primeşti moarte, vrând să înviezi pe cei morţi, ca 
un Milostiv? 

Acatistul Sfântului mucenic Nestor 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 

Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 

adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condac 1 

Bucură-te, ostaşul cel neînfricat al lui Hristos, care doborând pe Lie, ucigașul creş- 
tinilor, ai surpat trufia împăratului Maximian, dascăl şi părinte fiindu-ţi marele 
Dimitrie, de la care primind sabia credinței, ai pornit la luptă - asemenea lui David, 
nimicind uriașa putere cu praştia nevinovăţiei tale, iar pe creştinii Solunului i-ai 
izbăvit cu sângele muceniciei, pentru care cu nevrednicie îți cântăm: Bucură-te, 
Sfinte mucenice Nestore! 


Icos 1 

Sfinte nevoitorule, care nesocotind plăcerile tinereţii ţi-ai primejduit viaţa, în- 
fruntând nevrednicia lui Lie şi puterea împăratului păgân, ca un miel nevinovat 
dăruindu-te lui Hristos, iar creştinii izbăviţi prin jertfa ta, îți aduceau cu dragoste 
laude ca acestea: 

Bucură-te, frăgezimea tinereții; 

Bucură-te, câştigător al vieţii; 

Bucură-te, al creştinilor izbăvitor; 

Bucură-te, al ucigaşului lor surpător; 

Bucură-te, cel cu frumuseţea împodobit; 

Bucură-te, de marele Dimitrie blagoslovit; 

Bucură-te, al plăcerilor tinereţii disprețuitor; 

Bucură-te, al lui Hristos îndrăzneţ mărturisitor; 

Bucură-te, cel ce sălbăticia uriașului Lie ai înfruntat; 

Bucură-te, că puterea lui de fiară nu te-a spăimântat,; 

Bucură-te, cel ce spre Hristos ai nădăjduit; 

Bucură-te, că de la EI neînfrântă putere ai primit; 

Bucură-te, Sfinte mucenice Nestore! 


Condac 2 

Mucenice al lui Hristos, Nestore, întărit fiind cu dumnezeieştile cuvinte ale marelui 
mucenic Dimitrie, ca un nou David, pe Goliat, în uriașul Lie bărbăteşte ai omorât, 
şi mândria împăratului surpând, de ucigașe sulițe ai izbăvit mulțimea creştinilor, 
care neîncetat slăvind pe Dumnezeu, aduceau Lui cântare: Aliluia! 


Icos 2 

Nestore înțelepțite, într-armându-te cu puterea celui ce a sfărâmat zăvoarele şi 
porțile iadului, ai surpat vicleşugul și puterea ucigașă a tiranului Lie, zvârlindu-l ca 
pe o minge în sulițele pregătite pentru frații tăi, care slăvind pe Dumnezeu pentru 
tăria ta, această cântare ți-aduceau: 

Bucură-te, noule David cu înțelepciune; 

Bucură-te, că asemenea lui ai izbăvit înşelăciunea; 

Bucură-te, că pe Lie, cu uriașul Goliat ai închipuit; 

Bucură-te, că într-armat cu credință, pe păgâni ai biruit; 

Bucură-te, că spre pod, „priveliștea păgânilor”, ai alergat; 

Bucură-te, că Lie, cu trufie şi dispreţ te-a întâmpinat; 

Bucură-te, că nădăjduind în Hristos, ai înfruntat aprigă sălbăticie; 

Bucură-te, că frăgezimea ta curată a dovedit atâta tărie; 

Bucură-te, cel ce răcnetul şi căutătura înfricoşată a lui Lie, cu seninătate ai privit; 
Bucură-te, că pe acel ucigător de creştini, în sulițe l-ai zvârlit; 

Bucură-te, că pentru vărsarea sângelui nevinovat, creştinii suspinau; 

Bucură-te, că pentru vitejia ucigașului, păgânii se veseleau; 

Bucură-te, Sfinte mucenice Nestore! 


Condac 3 

Biruitorul vrăjmașului creștinilor făcându-te, mucenice, de ascuţisul săbiilor i-ai 
izbăvit, aruncându-te cu dragoste în „lupta cea bună”, pe urmele jertfei lui Hristos 
păşind, pe cei slabi, din ucigaşe gheare smulgând, iar pe noi, cu rugăciunile tale, 
din mâna lui veliar scoate-ne, ca să cântăm împreună cu tine lui Dumnezeu: Ali- 
luia! 


Icos 3 

Înşelăciunii păgânului împărat Maximian slujind Lie, pe creştini ucidea, cu dia- 
volească trufie, gădilând pofta împăratului, iar tu, înțelepte, neputând răbda atâta 
cruzime, biruind slăbiciunea tinereţii, te-ai într-armat cu credinţa cea tare în Hri- 
stos, ruşinând lauda cea deşartă a ucigaşilor. Pentru aceea, cu dragoste îți aducem 
aceste laude: 

Bucură-te, viteazule; 

Bucură-te, înțeleptule; 

Bucură-te, izbăvitorul amărâţilor; 
Bucură-te, nimicitorul săbiilor; 

Bucură-te, cel cu credinţă într-armat,; 
Bucură-te, cel de dragoste sfântă înflăcărat; 
Bucură-te, al jertfei lui Hristos următor; 
Bucură-te, al trufiei păgânilor biruitor; 
Bucură-te, că scut celor slabi te-ai făcut; 
Bucură-te, că mare râvnă, pentru Hristos ai avut; 
Bucură-te, a înşelăciunii înlănţuire; 
Bucură-te, a trufiei ucigaşe nimicire; 
Bucură-te, Sfinte mucenice Nestore! 


Condac 4 

Îndrăzneală sfântă născând credinţa ta cea tare, te-ai înfăţisat împăratului, cerând să 
lupţi cu Lie, uriaşul. Dar Maximian, vrând să-ţi cruţe tinereţea şi frumuseţea tru- 
pească de sălbăticia plăcutului său, nu ţi-a cunoscut tăria cea dinlăuntru, care te-a 
într-armat cu vitejească râvnă, ci slăvind pe Hristos, ai alergat spre mucenicie, 
cântând lui Dumnezeu: Aliluia! 


Icos 4 

Înţeleaptă minte, în trup tânăr arătând, mucenice sfinte, ai ales calea dumnezeieștii 
slave, cu aripile credinţei zburând peste deşartele ademeniri ale păgânului împărat, 
te-ai numărat cu cetele mucenicilor, cu care împreună rugându-te pentru noi, pri- 
meşti smerita noastră cântare: 

Bucură-te, cel tare în credință; 

Bucură-te, râvnitor spre dulce nevoinţă; 

Bucură-te, cel ce ai întâmpinat a lui Lie căutătură-nfricoşată; 

Bucură-te, că de al fiarei răcnet, obştea lui Hristos era înspăimântată; 

Bucură-te, că nu te-au biruit ale împăratului ademeniri; 

Bucură-te, că ai călcat vitejește ale vrăjmaşului uneltiri; 

Bucură-te, cel ce nu ţi-ai cruțat tinereţea; 

Bucură-te, cel ce urâciunea ai învins cu frumuseţea; 

Bucură-te, că şi pe noi, de ademenirile lui veliar ne păzești; 

Bucură-te, că de răcnetele vrăjmașului ne izbăvești; 

Bucură-te, cel ce cu rugăciunea mijloceşti a noastră mijlocire; 

Bucură-te, cel ce eşti osârdnica noastră ocrotire; 

Bucură-te, Sfinte mucenice Nestore! 


XP Xp 2 Xe Xe De Xe e e Xe e e Xe e e e Xe 2 e e e e e e e e e e Xe Xe e XX 
e Xe e e e De Xe e e Xe e e e De De e e e e e e De e E e e e e e e e XX 


khkkhkkhkhkkrhkhkhkhkhkhhkhkhkikikhikiki 


kkkkhkkkhkhkhkhkikhkhkhhkkhhkikrhihkikihyik 


XP Xe e Xe Xe De Xe e e Xe e e Xe e De e Xe e e e e e e E e e e e Xe e e XX 


Condac 5 

Întărit cu căldura dragostei lui Hristos, Nestore mucenice, pe începătorul cel vechi 
al înșelăciunii l-ai nimicit, ca un viteaz bărbat mergând spre tăiere, cântând neîn- 
cetat lui Dumnezeu: Aliluia! 


Icos 5 

Cu pecetea lui Hristos însemnându-te marele mucenic Dimitrie, vitejeşte ai rănit, 
sfinte, inima de fiară a vrăjmaşului, şi sângele tău curat vărsând, moştenitor al 
Împărăției cerești te-ai făcut, iar noi, bucurându-ne de a ta grabnică sprijinire, îţi 
aducem aceste laude: 

Bucură-te, cel cu alese doruri împodobit; 

Bucură-te, al lui Hristos mucenic iubit; 

Bucură-te, cel ce trufia împăratului ai săgetat; 

Bucură-te, că a păgânilor privelişte de pe pod ai surpat; 

Bucură-te, cel ce bărbătește te-ai dus la tăiere; 

Bucură-te, a creştinilor dulce mângâiere; 

Bucură-te, că inima fiarei ucigașe ai rănit; 

Bucură-te, că tăria uriaşului, cu credinţa în Hristos ai biruit; 

Bucură-te, al nemuririi moștenitor; 

Bucură-te, al nostru grabnic sprijinitor; 

Bucură-te, ajutătorul bolnavilor; 

Bucură-te, mângâietorul întristaţilor; 

Bucură-te, Sfinte mucenice Nestore! 


Condac 6 

Crucii tale ne închinăm, Hristoase, că prin puterea ei tinereţea lui Nestor ai făcut 
biruitoare asupra celui vechi în răutate. Nu ne lăsa nici pe noi, care cinstind tăria 
ei, aducem neîncetată cântare: Aliluia! 


Icos 6 

Lui Hristos aducând prinos sângele tău, mucenice, cerurile ţi-au primit sufletul ca 
pe o mireasă înfrumusețată, cetele sfinților cu veselie te-au întâmpinat, iar noi ne- 
vrednicii, nădăjduind în sprijinul rugăciunilor tale, cu dragoste îți aducem aceste 
laude: 

Bucură-te, lauda mucenicilor; 

Bucură-te, bucuria sfântă a creștinilor; 

Bucură-te, a nevoitorilor călăuzire; 

Bucură-te, a celor feciorelnici sprijinire; 

Bucură-te, a asupriților ocrotire; 

Bucură-te, a tinerilor frumoşi îngrădire; 

Bucură-te, a celor neputincioşi întărire; 

Bucură-te, a credinţei creştine putere; 

Bucură-te, a crucii mângâiere; 

Bucură-te, că lui Hristos, însuşi trupul jertfă i-ai adus; 
Bucură-te, că mucenicia ta, inima diavolului a împuns; 
Bucură-te, că pe altarul iubirii, preţul vieţii tale ai pus; 
Bucură-te, Sfinte mucenice Nestore! 


Condac 7 

Într-armat cu puterea crucii lui Hristos, care pe diavolul I-a surpat, ai biruit, sfinte, 
tăria vicleanului, învăţându-ne şi pe noi „lupta cea bună”, neîncetat cântând lui 
Dumnezeu: Aliluia! 


Icos 7 

Cu credinţa lui Avraam jertfind, mucenice, însuși trupul tău, „pământului făgă- 
duinţei” te-ai făcut moştenitor, iar noi, nevrednicii, cinstind nevoinţele tale, această 
cântare ţi-aducem: 

Bucură-te, următor lui Avraam cu credinţa; 

Bucură-te, asemenea lui David cu biruinţa; 

Bucură-te, a întâiului mucenic Ştefan următor; 

Bucură-te, al poruncii iubirii împlinitor; 

Bucură-te, cel ce nedreptatea şi înşelăciunea n-ai suferit; 

Bucură-te, că apărând pe cei slabi, pe Hristos ai mărturisit, 

Bucură-te, cel ce pentru uciderea fără vină a creştinilor te-ai ridicat, 

Bucură-te, că apărându-i pe ei, cu vitejie în luptă te-ai aruncat; 

Bucură-te, ocrotirea şi tăria creştinilor; 

Bucură-te, mânia și răzbunarea păgânilor; 

Bucură-te, cel ce pe Lie în sulițe l-ai aruncat; 

Bucură-te, că pentru moartea lui frumosul tău cap s-a tăiat; 

Bucură-te, Sfinte mucenice Nestore! 


Condac 8 

Marelui Dumnezeu închinându-te, sfinte, jertfă curată te-ai adus, pe Hristos măr- 
turisind cu putere, urâciunea pustiirii ai nimicit, Treimi Sfinte neîncetată cântare 
aducând: Aliluia! 


Icos 8 
Dimitrie, izvorâtorul de mir, dascăl şi părinte fiindu-ţi, te-a întărit cu credință în 
Hristos şi cu semnul crucii pecetluindu-te, ţi-a proorocit biruință asupra lui Lie. lar 

tu, cu vitejie alergând, ai biruit a ucigașului putere, pentru care noi, cu dragoste, 
aceste laude ţi-aducem: 

Bucură-te, cel ce cu sunet ai risipit a lui Lie pomenire; 

Bucură-te, că a împăratului mânie ai pornit spre a ta pedepsire; 
Bucură-te, cel ce ai vădit a lui Dimitrie credinţă și putere; 
Bucură-te, că prin moartea ucigaşului ai tăiat a păgânilor plăcere; 
Bucură-te, cel cu Sfântul Dimitrie împreună rugător; 

Bucură-te, cu izvorâtorul de mir deopotrivă pătimitor; 

Bucură-te, al Solunului, de nedreptate şi durere izbăvitor; 
Bucură-te, că prin vitejia ta, credinţa în Hristos ai întărit; 

Bucură-te, că din sămânţa sângelui tău, noi creştini au răsărit; 
Bucură-te, că Sfântul Dimitrie, cu semnul crucii te-a pecetluit; 
Bucură-te, că întărit de el, cu bucurie, spre mucenicie ai pornit; 
Bucură-te, că frângând capul înşelăciunii, pe Hristos ai propovăduit; 
Bucură-te, Sfinte mucenice Nestore! 


Condac 9 

Izbăvitorul neamului omenesc din robia lui veliar, te-a luminat pe tine, sfinte mu- 
cenice, ca să-ţi agonisești putere şi, împodobindu-ţi tinerețea cu înțelepciune, iar 
frumusețea trupului cu neprihănirea, ţi-a înfierbântat inima cu iubirea care înalță şi 
rodeşte tot felul de bunătăţi. Pentru aceea, punându-ţi trupul stavilă împotriva 
relelor pătimiri ale creștinilor Solunului, ne-ai învăţat şi pe noi a cânta neîncetat lui 
Dumnezeu: Aliluia ! 


Icos 9 

Creștinilor Solunului te-ai făcut scut, sfinte mucenice, stăvilind uciderea lor de săl- 
batica plăcere a lui Maximian în priveliștea luptei cu uriașul Lie, iar noi, întăriți de 
răsunetul biruinţei tale, cu recunoştinţă, această cântare ți-aducem: 

Bucură-te, viteazule luptător; 

Bucură-te, tinere biruitor; 

Bucură-te, al frumuseţii trupeşti disprețuitor; 

Bucură-te, al slavei cerești câştigător; 

Bucură-te, că iubirea lui Hristos te-a înflăcărat; 

Bucură-te, că asupra necredinţei, credinţa te-a într-armat; 

Bucură-te, cel ce trupul ţi-ai pus scut înşelăciunii; 

Bucură-te, că biruinţa ta a fost stavilă întinăciunii; 

Bucură-te, cel ce ai nimicit a păgânilor sălbatică plăcere; 

Bucură-te, că ai izbăvit creștinii de nedreaptă tăiere; 

Bucură-te, a noastră ocrotire în rele pătimiri; 

Bucură-te, al nostru mijlocitor de sfinte împliniri; 

Bucură-te, Sfinte mucenice Nestore! 


Condac 10 

Mijlocitor al creştinilor făcându-te, mucenice, cu scump sângele tău ai spălat rănile 
şi ai alinat suspinurile Solunului, pentru diavoleasca plăcere a păgânilor, cântând 
împreună cu îngerii lui Dumnezeu: Aliluia! 


Icos 10 

Al nostru sprijinitor făcându-te, sfinte, nu înceta a te ruga pentru neputinţele firii 
noastre căzute, ca întărindu-ne cu căldura iubirii tale, să ne ridicăm, slăvind pe 
Dumnezeu pentru nevoinţele tale şi cântând laude ca acestea: 

Bucură-te, miel curat, ce singur te-ai dus la tăiere; 

Bucură-te, că ai dat sângele tău pentru a fraţilor mângâiere; 

Bucură-te, cel ce pentru Hristos sufletul nu ţi-ai cruțat; 

Bucură-te, că prin mucenicie viaţă veşnică ai câştigat; 

Bucură-te, că te-ai jertfit ca să ridici pe cei de jos; 

Bucură-te, că marea-ţi iubire te-a făcut prieten lui Hristos; 

Bucură-te, că ţi-ai câştigat loc bineplăcut; 

Bucură-te, că şi al nostru grabnic sprijinitor te-ai făcut; 

Bucură-te, că smeriţi în faţa jertfei tale ne plecăm; 

Bucură-te, că sprijin tare în rugăciunea ta aflăm; 

Bucură-te, că noi în încercări la tine alergăm; 

Bucură-te, că prin dragostea ta ne mângâiem; 

Bucură-te, Sfinte mucenice Nestore! 


Condac 11 
La tronul Treimei Sfinte înălțându-se jertfa ta, mucenice, împreună cu marele Di- 
mitrie, învățătorul tău, neîncetată laudă îi aduceţi, cântând: Aliluia! 


Icos 1] 

Stăpânului veacurilor, cu vrednicie slujind, sfinte, pe diavol ai ferecat cu lanţurile 
oţelite ale vitejiei tale, iar noi, cu nevrednicie cătând spre măreţia jertfei tale, neîn- 
cetată cântare lui Dumnezeu aducem, lăudând mucenicia ta: 

Bucură-te, cel ce te-ai făcut solul nostru la Treimea Sfântă; 

Bucură-te, cel ce la tronul slavei, cu heruvimii, neîncetat cântă; 

Bucură-te, cu marele Dimitrie împreună alergător; 

Bucură-te, al cununei neveștejite cu el câştigător; 

Bucură-te, cel ce asemenea lui ne ești ales mijlocitor; 

Bucură-te, al celor asupriți cald sprijinitor; 

Bucură-te, râvnitor spre desfătări cerești; 

Bucură-te, dispreţuitor al plăcerilor trupești; 
Bucură-te, fiu al harului; 

Bucură-te, câştigător al darului; 

Bucură-te, cel ce te apleci spre noi, smeriţii; 
Bucură-te, cel ce ne ajuţi pe noi, amărâţii; 
Bucură-te, Sfinte mucenice Nestore! 


Condac 12 

Hristos ţi-a împărtăşit darul credinţei şi puterea, ca purtând crucea muceniciei, 
pentru numele Lui, să biruieşti toată vrăjmășia, făcându-te părtaş al slavei cerești, 
unde, împreună cu cetele îngereşti, neîncetată cântare de laudă îi aduci: Aliluia! 


Icos 12 

lisus, Fiul lui Dumnezeu, văzându-ți tinereţea şi frumuseţea sufletului, în alergarea 
curată a muceniciei ţi-a primit jertfa şi împodobind capul tău feciorelnic cu cununa 
neveştejitei răsplătiri, te-a adăugat la ceata sfinților, pentru care, cu adâncă sme- 
renie, îndrăznim a-ţi aduce această cântare: 

Bucură-te, jertfitorule mire; 

Bucură-te, a lui lisus aleasă iubire; 

Bucură-te, că I-ai dăruit a ta neprihănire; 

Bucură-te, cu marele Dimitrie în sfântă unire; 

Bucură-te, câştigător de neveştejită cunună; 

Bucură-te, a veşniciei sfântă arvună; 

Bucură-te, cel ce pe mulţi la credinţa în Hristos ai câștigat; 

Bucură-te, că cetei sfinților, Hristos te-a adăugat; 

Bucură-te, cel ce pentru noi eşti cu sfinții împreună rugător; 

Bucură-te, la tronul ceresc, al nostru grabnic mijlocitor; 

Bucură-te, că celor ce-ţi poartă numele eşti neîncetat ocrotitor; 

Bucură-te, că tuturor obidiţilor eşti de nădejde sprijinitor; 

Bucură-te, Sfinte mucenice Nestore! 


Condac 13 (de trei ori) 

O, Sfinte mucenice Nestore, care neastâmpărul curat al tinereţii şi frumuseţea tru- 
pului tău le-ai dăruit neprihănită jertfă lui Hristos, pe creştinii Solunului izbăvindu- 
i de nedreaptă pierzare, pe noi, care suspinăm cu amar, sub povara grea a în- 
cercărilor, ușurează-ne, cu mijlocirea grabnică a rugăciunilor tale, ca împreună cu 
tine, să putem cânta lui Dumnezeu: Aliluia! 


După aceea se zic: 

Icos 1 


Sfinte nevoitorule, care nesocotind plăcerile tinereții ţi-ai primejduit viața, înfrun- 
tând nevrednicia lui Lie şi puterea împăratului păgân, ca un miel nevinovat dă- 
ruindu-te lui Hristos, iar creştinii izbăviţi prin jertfa ta, îți aduceau cu dragoste lau- 


de ca acestea: 

Bucură-te, frăgezimea tinereții; 

Bucură-te, câştigător al vieţii; 

Bucură-te, al creştinilor izbăvitor; 

Bucură-te, al ucigașului lor surpător; 

Bucură-te, cel cu frumuseţea împodobit; 

Bucură-te, de marele Dimitrie blagoslovit; 
Bucură-te, al plăcerilor tinereţii disprețuitor; 
Bucură-te, al lui Hristos îndrăzneț mărturisitor; 
Bucură-te, cel ce sălbăticia uriaşului Lie ai înfruntat; 
Bucură-te, că puterea lui de fiară nu te-a spăimântat,; 
Bucură-te, cel ce spre Hristos ai nădăjduit; 
Bucură-te, că de la EI neînfrântă putere ai primit; 
Bucură-te, Sfinte mucenice Nestore! 


Condac 1 


Bucură-te, ostaşul cel neînfricat al lui Hristos, care, doborând pe Lie, ucigaşul creş- 
tinilor, ai surpat trufia împăratului Maximian, dascăl şi părinte fiindu-ţi marele 
Dimitrie, de la care primind sabia credinţei, ai pornit la luptă - asemenea lui David, 
nimicind uriașa putere cu praştia nevinovăţiei tale, iar pe creștinii Solunului i-ai 
izbăvit cu sângele muceniciei, pentru care cu nevrednicie îți cântăm: Bucură-te, 


Sfinte mucenice Nestore! 

Imnografie 


Troparul Sfântului mucenic Nestor: Mucenicul Tău, Doamne, Nestor, întru ne- 
voinţa sa, cununa nestricăciunii a dobândit de la Tine, Dumnezeul nostru; că având 
puterea Ta, pe chinuitori a învins; zdrobit-a şi ale demonilor neputincioase îndră- 
zniri. Pentru rugăciunile lui, mântuieşte sufletele noastre, Hristoase Dumnezeule. 


Condacul Sfântului mucenic Nestor: Nevoindu-te bine, ai moştenit acum mărirea 
cea nemuritoare, ostaş prea ales al Stăpânului făcându-te, cu rugăciunile Sfântului 
Dimitrie, mucenicul, cu care împreună, Sfinte mucenice Nestor, prea înțelepte, nu 
înceta a te ruga pentru noi toţi. 

Partituri, fragmente din slujba Sfântului mucenic Nestor 


https://www.slideshare.net/steaemy1/partitura-239198294/steaemy 1/partitura-239198294 


https://www.academia.edu/44474777/Partituri_fragmente_din_slujba_Sf% C3% A?2ntului 
mucenic_ Nestor 

Vieţile Sfinţilor - Pătimirea Sfântului mucenic Nestor 


Păgânul împărat Maximilian, care se mai numea şi Gherculie, prieten al lui Dio- 
clețian, mergând în cetatea Solunului şi punând în temniţă pe Sfântul Dimitrie, 
antipatul, pentru mărturisirea lui Hristos, se îndeletnicea cu jocuri publice şi cu 
privelişti, lăudându-se cu luptătorul său, Lie, care era din neamul vandalilor, zicând 
că nimeni nu-l poate birui pe el. Acel Lie era ca un alt Goliat, cu trup mai mare 
decât alți oameni, înfricoşat la căutătură, cu chipul şi năravul de fiară, cu glasul ca 
de leu ce răcneşte, iar de căutătura şi de glasul lui tremurau cei ce-l vedeau. Puterea 
lui era nespus de mare şi nebiruită, căci în el locuiau duhuri necurate şi nimeni nu-i 
putea sta împotrivă. Lie omorâse un însemnat număr de oameni viteji şi puternici 
şi era foarte iubit de împărat pentru tăria lui, căci împăratul, fiind nesățios de sânge 
omenesc, îl iubea pe acesta, fiindcă toată puterea lui trupească o întrebuința pentru 
vărsarea sângelui. 


Acestui necurat Lie i-a pregătit împăratul în mijlocul cetăţii un loc pe stâlpi, înalt şi 
larg, pe care el putea să-şi desfăşoare luptele sub privirea tuturor. lar sub acest loc 
erau înfipte mulțime de sulițe cu ascuţişul în sus, ca astfel, pe cel care îl va birui 
Lie, îndată să-l arunce pe acele arme ascuţite şi să-l omoare. Astfel luptându-se Lie 
cu oamenii, îi arunca sub pod în sulițe şi-i omora, iar împăratul, cu toată mulțimea 
oştilor sale, privea spre acea luptă cu bucurie şi se mândrea cu luptătorul său. La 
aceste lupte asista şi poporul Solunului, în care era mulțime de credincioşi, care, 
văzând sângele omenesc vărsat de aceea fiară fără de omenie, suspina cu greu, 

pentru că ucisese mulți creştini, pe care necuraţii îi aduceau cu sila pe pod şi îi 
puneau să se lupte cu Lie. 


Atunci era în cetate un tânăr cu numele de Nestor, viteaz şi frumos la faţă, abia 
ieşindu-i mustaţa şi barba. Tânărul îi era cunoscut Sfântului mare mucenic 
Dimitrie, de la care învățase sfânta credinţă: Acesta, văzându-i pe creştini că 
sunt ucişi fără de milă, s-a aprins de mânie şi a vrut să se lupte cu Lie. 


Alergând la Sfântul Dimitrie care era în temniţă, i-a spus că Lie a ucis o mulțime 
de creştini, apoi i-a zis: "Roagă-te pentru mine, plăcutule al lui Dumnezeu, să-mi 
ajute pentru Sfintele tale rugăciuni, ca, mergând să mă lupt cu acel potrivnic, Să- 
I biruiesc pe el şi să ridic ocara creştinilor”. 


Iar Sfântul Dimitrie, făcând pe frunte şi pe pieptul lui semnul crucii, l-a bine- 
cuvântat şi i proorocit, zicând: NI 


Sfântul Nestor, luând binecuvântare, a alergat degrabă la luptă şi, aruncându-şi 
hainele sale înaintea tuturor, cu mare glas a strigat: "Eu vreau să mă lupt cu Lie”. 


lar împăratul, văzând îndrăzneala acelui tânăr, s-a mirat şi, fundu-i milă de tine- 
reţea şi de frumuseţea lui, a zis către dânsul: "Oare nu ai văzut tu pe câți a biruit 
Lie, mai puternici şi mai tari decât tine? Tu eşti mic de stat şi tânăr. Îndrăzneşti 
oare a merge împotriva aceluia cu care nu se aseamănă nimeni sub soare?" 


Iar el a zis: "Deşi sunt mic şi neputincios, însă mare şi nebiruită este puterea 
Hristosului meu, spre care nădăjduiesc şi în numele Lui binevoiesc să mă lupt 
cu uriaşul Lie”. 


Împăratul, auzind de numele lui Hristos şi cunoscând că Nestor este creştin, s-a 
mâniat şi a poruncit să meargă la pod, socotind că Nestor va fi omorât de Lie, cum 
au fost omorâţi şi ceilalți. Atunci Nestor s-a suit cu curaj la locul de luptă. Jar Lie, 
sărind, a năvălit asupra Sfântului, care, dacă a văzut că se apropie Lie, şi-a făcut 
semnul crucii şi cu mare glas a strigat, zicând: "Dumnezeul lui Dimitrie, ajută- 
mi!" 


Apropiindu-se de Lie, a început a se lupta. Jar Dumnezeu, Cel ce a întărit odată 
pe David împotriva lui Goliat, a întărit şi pe robul său, Nestor, asupra necu- 
ratului Lie, spre necazul împăratului şi spre veselia credincioşilor săi. Căci 
Nestor cel mic, s-a arătat mai mare cu vitejia sa decât Lie cel puternic, pe care, 
apucându-l ca pe o pasăre, l-a aruncat de pe podul cel înalt în sulițele cele ascuţite, 


kkkhkkhkhkkrhkhkhkhkhkhhkikhkhkikhkikiki 


e Xe e e e e Xe e e Xe e e e De De e e e e e e De e e e e e e e e XX 


kkkkhkkkhkhkhkhkikhkhkhkrhkhkhhkikrhihkikihyik 


XP Xp e Xe Xe De Xe e e Xe e e Xe e De e e De e e e e e e e e e e Xe Xe e XX 


în care, căzând Lie ca un stejar, i-a ieşit ticălosul său suflet şi a pierit pomenirea lui 
cu sunet; apoi s-a spulberat puterea lui cea mândră şi deşarta laudă a lui Maxi- 
milian pentru luptătorul său. 


După aceea tot poporul Solunului, dar mai ales creştinii, văzând acea neașteptată şi 
prea slăvită biruinţă, cu mare glas au strigat: "Mare este Dumnezeul lui Dimitrie”. 


lar împăratul, sculându-se cu ruşine, s-a dus în palatele sale, necăjindu-se şi 
întristându-se foarte mult pentru iubitul său Lie. Mâniindu-se asupra lui Nestor, a 
poruncit să fie prins. Şi aflând că marele mucenic Dimitrie a fost pricinuitorul 
morții lui Lie, că el a întărit la luptă pe Nestor, proorocindu-i lui biruinţa, a 
poruncit să fie ucişi amândoi. 


Sfântul Dimitrie a fost ucis cu sulițe, iar lui Nestor i S-a tăiat capul şi amândoi 
au primit cununile biruinţei de la Hristos, răsplătitorul de nevoinţe întru Împă- 
răţia cea cerească, căreia şi noi să ne învrednicim cu rugăciunile sfinţilor 
răbdători de chinuri. Amin. 

Sinaxar 27 octombrie 


In această lună, în ziua a douăzeci şi şaptea, pomenirea Sfântului marelui 
mucenic Nestor. 


Acesta fiind tânăr şi foarte frumos, era cunoscut marelui mucenic Dimitrie; şi 
alergând la locul unde se afla Sfântul Dimitrie în pază, a căzut la picioarele lui şi a 
zis: "Robul lui Dumnezeu, vreau să mă lupt cu Lie; roagă-te pentru mine, chemând 
numele lui Hristos”. 


Iar sfântul însemnându-l cu semnul cinstitei Cruci, i-a zis: "Şi pe Lie vei birui şi 
pentru Hristos vei mărturisi”. 


Deci mergând la locul de luptă, privindu-l Maximian, a zis: "Dumnezeul lui 
Dimitrie ajută-mi" şi apucându-se cu acel grozav ucigaş Lie, şi lovindu-l lov-itura 
de moarte tocmai în inimă, l-a omorât. 


lar împăratul s-a tulburat la suflet şi îndată a poruncit de a omorât pe Sfântul 
Dimitrie cu suliţele, ca pe un pricinuitor al junghierii lui Lie şi pe Sfântul Nestor a 
poruncit de l-au omorât cu sabia lui. 


Tot în această zi, Sfintele muceniţe Capitolina şi Erotiida. 


Acestea au fost pe vremea împăratului Dioclețian şi a lui Zilichinhie, guver-natorul 
Capadociei. Capitolina de neam mare fiind şi bogată, împărţindu-şi toată averea la 
săraci şi iertându-şi robii săi cu cinste, lua îndrăznire şi merse înaintea 
guvernatorului de s-a mărturisit că este creştină. Şi băgând-o în temniţă, a doua zi 
au scos-o ŞI I-au tăiat capul. 

lar Erotiida, care era roaba sfintei, de vreme ce şi cu pietre a zvârlit în eparh de l-a 
lovit, a fost bătută cu toiege; şi cu harul lui Hristos făcându-se sănătoasă, i-au tăiat 
şi ei capul. 


Tot în această zi, cel dintre Sfinţi părintele nostru Chiriac, patriarhul Con- 
stantinopolului. 


Tot în această zi, pomenirea Sfintei Procla, soția lui Pilat. 


Povestire pentru ivireni (georgieni), cum au venit la cunoştinţa dumnezeiască, 
printr-o femeie roabă. 


In zilele celui între Sfinţi Constantin marele împărat, oarecare femeie a fost adusă 
roabă la iviri, care era învățată din copilărie desăvârşit cu viaţa sihă-strească şi 
ajungând la robie, asemenea se ostenea. 


Ivirii fund lipsiţi de tot de meşteşugul doctoricesc, au obicei de merg unii la alţii, 
de se întreabă de leacul bolii ce li se întâmplă. 


Deci a mers altă femeie la acea vrednică minunată femeie, având un copil, care se 
îngreuia şi se chinuia de o boală cumplită, să o întrebe ce să facă? lar roaba aceea 
luând pruncul l-a pus în patul său şi s-a rugat lui Dumnezeu, ca să-l izbăvească din 
boală. Şi a auzit-o Cel ce cunoaşte ascunsurile inimilor şi fără de zăbavă a dat 
sănătate copilului. 


De care lucru a fost vestită acea minunată femeie încât a ajuns şi la urechile 
împărătesei ivirilor, care îndată a trimis să o aducă pentru că şi împărăteasa avea o 
boală grea. lar femeia smerindu-se că nu vrea să meargă, socotindu-se pe sine 
nevrednică a merge la împărăteasă. 


Nebăgând nicidecum seama de mărirea ei, împărăteasa s-a pogorât şi a mers ea la 
acea roabă. Şi aceasta făcând loc împărătesei să şadă pe patul ei cel sărac, unde 
pusese şi copilul, a adus rugăciunea în loc de iarbă pentru leacul bolii; şi 
izbavindu-se împărăteasa de boală, voia să-i dea aur şi argint şi haine şi alte daruri 
împărăteşti, ca răsplătire pentru că aşa curând cu tot harul a izbăvit-o de boală. 


lar acea femeie minunată a zis că nu-i trebuie nici unele de acelea, ci socotea plata 
mare a fi cunoştinţa bunei credințe. Ci a cerut ca să zidească o biserică lui 
Dumnezeu Celui ce o izbăvise de acea boală şi o mântuise. 

Auzind împărăteasa cuvintele acestea a mers la împărăție şi a făcut pe împărat de 
se minună de acea minunată tămăduire, povestindu-i şi în ce chip, şi adeverea că 
Dumnezeul roabei, Acela este Dumnezeul cel adevărat. Şi cum că se cade, cât mai 
curând să zidească o biserică şi să întoarcă pe tot poporul spre în-chinarea Aceluia. 


Împăratul de acel lucru minunat s-a mirat, dar de zidit biserica nu vrea. Şi peste 
puţină vreme ieşind împăratul la vânat, ceilalţi toţi făceau vânarea fără de nici o 
sminteală, iar împăratul singur rămăsese, că-l lovise nevederea şi mirându-se de 
ceea ce 1 se întâmplase îşi aduse aminte de neascultare şi chemând într-ajutor pe 
Dumnezeul roabei, se izbăvi îndată de întunecare şi mergând la acea minunată 
roabă, a rugat-o să-i arate chipul zidirii şi ea însemna şi închipuia, iar meşterii 
zideau. 


Dacă s-a isprăvit biserica şi a fost acoperită şi rămăsese lucrul numai despre preoţi, 
a aflat prilej şi pentru lucrul acestă minunata femeie. Şi a înduplecat pe împăratul 
ivirilor să trimită solie la împăratul romanilor să-l roage să trimită dascăli de 
dreapta credinţă şi a făcut după pofta ei şi trimise. 

lar împăratul Constantin primind solia prieteneşte şi cu cinste a mulțumit lui 
Dumnezeu şi a trimis pe un oarecare om de cinste, împodobit fiind cu credinţa şi 
cu înţelepciune şi cu bună viaţă şi vrednic arhiereu a propovăduit dumnezeiasca 
cunoştinţă la neamul acela cu multe daruri, care mergând şi trăgând pe toţi cu 
minuni Şi cu învățături spre adevărata credinţă creştinească şi botezându-i şi 
zidindu-le multe biserici şi sfinţind preoți şi întorcând toată ţara ivrilor spre 
dumnezeiasca cunoştinţă, s-a mutat către Domnul. Într-acest chip au cunoscut ivirii 
pe Dumnezeu. 


Tot în această zi, pomenirea prea cuviosului părintelui nostru Dimitrie cel nou 
de la Basarabi. 


Acest cuvios Părinte, a fost pe vremea evlavioşilor împărați bulgari, dintr-un sat 
din Bulgaria ce se chema Basarabi, de pe marginea apei Lomului; şi întâi a fost 
păzitor de vite la numitul sat, apoi văzând că toate ale lumii sunt trecătoare, a ieşit 
din satul acela şi s-a dus într-o peşteră ce era aproape de Basarabi şi s-a făcut 
călugăr la o mănăstire ce era înăuntrul peşterii. Şi cine poate spune luptele ce a 
suferit? Postul, rugăciunea şi privegherile ce făcea! încât şi de harul facerii de 
minuni s-a învrednicit; încă şi vremea ieşirii sufletului său din trup a cunoscut-o, 
pentru care intrând în mijlocul a două pietre, aşa şi-a dat prea lumi-natul său suflet 
în mâna lui Dumnezeu. 


kkkhkkhkhkkrhkhkhkhkhkhhkhkhkikikhikiki 


e Xe e Xe e e Xe e e Xe e e e De De e e e e e e De e e e e e e e e XX 


kkkkhkkkhkhkhkhkikhkkhrhkhkhhkikrhihkikihyik 


XP Xp De e Xe De Xe e e Xe e e Xe e e e e De e e e e e e e e e e e e XX 


Trecând multă vreme, a venit acea apă a Lomului mare de surpa lemnele şi pietrele 
de primprejur. Atunci au căzut în apă şi cele două pietre ce erau în cuprinsul 
peşterii, dimpreună cu moaştele sfântului; şi mult timp au fost acolo. 


Deci vrând Dumnezeu să-l descopere, s-a arătat îngerul Domnului în vis la o 
copilă, a unui credincios, ce pătimea de duh necurat, zicându-i: "De mă vor scoate 
părinţii tăi din apă, eu te voi tămădui"; şi dacă s-a sculat copila di-mineaţa, a spus 
visul ce a văzut la părinţii ei şi aşa adunându-se preoţi şi oameni mulţi, s-au dus la 
locul acela, unde de multe ori se arăta lumina şi cei ce vedeau socoteau a fi 
comoară şi au găsit pe sfântul, precum a zis îngerul, întreg şi luminat ca soarele şi 
luându-l l-au dus în sat şi mergând vestea în toate părțile de aflarea sfântului, a 
ajuns şi la urechile domnitorului de la Bucureşti, care îndată a şi trimis preoţi şi 
boieri, să aducă pe sfântul la biserica Curţii domneşti. 


Mergând trimişii aceia la Basarabi, au luat pe sfântul şi au purces să meargă la 
Bucureşti, şi sosind până aproape de Ruşi, unde este o fântâna, n-a vrut să meargă 
mai înainte. 


Deci văzând preoţii şi boierii acea minune şi neştiind ce să facă, s-au socotit cu sfat 
de obşte de au înjugat doi junci tineri neînvăţaţi, ca să vadă unde este voia sfântului 
să meargă şi aşa o, minune! S-a întors îndată sfântul la Basarabi în mijlocul satului 
şi acolo a stat. lar preoţii şi boierii întorcându-se la Bucureşti, au spus toate cele ce 
au văzut. Deci domnitorul a trimis boieri cu cheltuială de au făcut o biserică în 
numele cuviosului Dimitrie la Basarabi, unde a şi fost aşezat sfântul. 


Și multe minuni a lucrat acolo la cei ce cu credinţă au năzuit; şi măcar că fiind 
satul mic şi simplu şi lipsit de oameni de ştiinţă, nu s-au însemnat toate câte minuni 
s-au întâmplat, dar câte s-au scris de cei ce au văzut minunile sfântului, prin 
cucernici creştini le însemnam: 

Două femei oarecare surori, Aspra şi Ecaterina, de la satul ce se numeşte 
Cernavodă, au făcut o biserică prea frumoasă, punându-i hramul Adormirea 
Preasfintei Născătoarei de Dumnezeu şi pururea Fecioarei Maria şi au gândit întru 
sine, doară ar putea să ia vreo părticică din moaştele Sfântului Dimitrie şi să o 
aducă în biserica lor; că de a le lua cu totul, socoteau ele că nu va vrea sfântul, 
precum a şi fost. Deci venind prea cu smerenie şi cu evlavie şi închinându-se la 
sfântul, în taină au luat o mică părticică din moaştele lui şi vrând să se ducă, şezând 
în căruțele lor, nicidecum n-au putut a se mişca caii din locul acela, măcar de-i şi 
bătea foarte vizitii. lar ele cunoscând pricina şi din căruţe pogorându-se, cu lacrimi 

au alergat şi au căzut la sfântul şi punând părticica la locul ei, s-au rugat să le ierte 
greşeala, şi aşa s-au dus cu pace la satul lor. 


Ro 2 


Altădată a venit prea sfințitul mitropolitul Târnovului, anume Nichifor, cu sinodia 
lui, ca să se închine sfintelor moaşte ale Sfântului Dimitrie. Şi închi-nându-se mai 
întâi mitropolitul şi sărutând sfintele moaşte şi depărtându-se a şezut pe un scaun; 
apoi pe rând mergând şi ceilalţi ai sinodiei lui toți şi sărutând sfintele moaşte un 
oarecare monah anume Lavrentie, în vremea sărutării, ispi-tindu-se să rupă cu gura 
o mică părticică din sfintele moaşte ale sfântului, a rămas cu gura căscată şi toți 
căutând la dânsul şi văzându-l cu gura căscată, nu se pricepeau ce a pătimit. lar 
mitropolitul i-a poruncit să se dea înlături ca să se închine şi ceilalți. lar el mut şi 
fără de glas fiind de abia s-a depărtat puţin de la sicriul sfântului. lar după ce au 
ieşit toţi a căzut cu lacrimi rugându-se sfântului şi cerându-şi iertare şi aşa 1 s-a 
dezlegat limba şi a grăit că mai înainte. 


După aceea a mers cu mitropolitul la gazdă şi i-a spus toate cele ce a pătimit. Iar el 
i-a zis: "O, omule, cum n-ai socotit că de ar fi fost să se împartă moaştele la toţi 
câţi vin spre închinarea lor, până acum n-ar fi rămas nimic. Ci de acum căieşte-te, 
că ai greşit lui Dumnezeu şi sfântului. 


Ro 2 


Un iubitor de Dumnezeu episcop al Preslaviei, anume Ioanichie, căzând într-o 
boală foarte grea, încât de patru inşi era purtat şi neputând să se vindece l-au adus 
la biserica Sfântului Dimitrie şi l-au pus cu aşternutul lui înăuntru în biserică şi 
slujindu-se Sfânta Liturghie, după trei ceasuri s-a sculat sănătos şi umbla pe 
picioarele sale, lăudând pe sfântul şi mulţumindu-i. 


Acestea şi alte minuni a făcut Sfântul Dimitrie, care nu s-au scris după cum s-a zis, 
pentru neştiinţa locuitorilor. 


Iar în anii 1769 şi 1774 fiind război între împărăţia Rusiei şi între Poarta Oto-mană 
şi cuprinzând muscalii amândouă ţările acestea şi trecând generalul Petru Salticov 
Dunărea, şi dând război Rusciucului, a călcat şi câteva sate de peste Dunăre, oraşul 
Cernavodă şi altele; între care a călcat şi satul Basarabi, unde se aflau moaştele 
sfântului pe care luându-le mai sus numitul general, vrea să le trimită în Rusia. 


Iar un evlavios creştin anume Hagi Dimitrie, întâmplându-se într-acea vreme lângă 
general, a căzut la dânsul cu rugăminte, ca să nu înstrăineze sfintele moaşte, ci să 


khkkhkkhkhkkrhkhkhkhkhkhhkikhkhkikhkikiki 


e Xe De e e e Xe e e Xe e e e De De e e e e e e De e e e e e e e e XX 


kkkkkkkhkhkhkhkikhkhkhkrhkhkhhkikrhkihkikihyik 


le dăruiască ţării ca răsplată pentru prăzile şi jafurile care au pătimit din pricina 
războiului şi să o mângâie cu acest dar al sfintelor moaşte; şi plecându-se 
generalul, le-a dăruit ţării. Pe care primindu-le cu mare cinste şi evlavie tot 
poporul, le-au aşezat în biserica cea mare a sfintei Mitropolii a Ungrovlahiei, în 
zilele prea sfințitului mitropolit al ţării Chir Grigorie. 


ŞI îndată a simţit tot poporul ocrotirea şi pătimirea sfântului; că nu numai războiul 
dintre muscali şi dintre turci l-a încetat, ci şi boala ciumei cea înfri-coşătoare a 
contenit-o. Şi mult ajutor şi mare folos câştiga, toţi cei ce cu cre-dinţă năzuiesc 
către sfântul, pentru ale cărui rugăciuni Dumnezeule miluieşte-ne şi ne mântuieşte 
pe noi pe toţi, acum şi pururea şi în vecii vecilor, Amin 


Cu ale lor sfinte rugăciuni, Doamne, miluieşte-ne şi ne mântuieşte pe noi. Amin. 

Proloagele din 27 octombrie 


Luna octombrie în 27 zile: pomenirea Sfântului mare mucenic Nestor. 


Acest sfânt, tânăr şi frumos, a fost din Tesalonic, pe vremea împărăției lui Maxi- 
mian Galeriu (293-311) şi era cunoscut cu Sfântul mare mucenic Dimitrie, ca unul 
ce, de la dânsul, învăţa să creadă în Hristos. Şi s-a arătat credinţa lui o dată cu 
venirea împăratului la Tesalonic. 


Deci, după ce Sfântul Dimitrie a fost pus sub pază în temniţă, pentru Hristos, 
împăratul lua parte la luptele din stadion, care aveau loc în cinstea sa şi se desfăta 
foarte, privind la lupta voinicilor cu Lie, luptătorul împăratului. Şi era Lie acesta ca 
un alt Goliat, de neam vandal, cu trup mai mare decât alți oameni, înfricoşător la 
căutătură, cu chip şi nărav de fiară. Puterea lui era nebiruită şi nimeni nu-i putea sta 
împotrivă. Şi era foarte iubit de împăratul, pentru puterea şi nesaţiul lui de a ucide 
oameni. Că pe cei învinşi îi arunca în sulițe, puse cu ascuţişul în sus, ca să-i 
străpungă şi să-i omoare. Şi au fost ucişi astfel şi mulți creştini, puşi să se lupte cu 
Lie, fără voia lor. La această privelişte fără de lege luând parte şi Sfântul Nestor, s- 
a aprins sufletul lui de râvnă să se lupte cu Lie şi să-l biruiască, ridicând astfel 
ocara aceasta de pe numele Domnului. 

Deci, a alergat la locul unde se afla Sfântul Dimitrie sub pază şi, căzând la 
picioarele lui, i-a zis: "Robule al lui Dumnezeu, vreau să mă lupt cu Lie. Ci, te 
roagă pentru mine, chemând numele Domnului Hristos." 


Iar Sfântul, însemnându-l cu semnul Su Cruci, ii frunte şi pe piept, i-a zis: 


Deci mergând acolo unde era pus podul de luptă, sub privirea lui Maximian şi 
zicând: "Dumnezeul lui Dimitrie, ajută-mă !”, l-a apucat pe acel grozav ucigaş 
Lie şi, lovindu-l cu lovitura de moarte, drept în inimă, l-a omorât. 


Și s-a tulburat împăratul în sufletul lui şi a trimis îndată ostaşi de au omorât pe 
Sfântul Dimitrie, în temniţă, cu suliţele, ca pe pricinuitorul junghierii lui Lie, iar 
Sfântului Nestor a poruncit de i-au tăiat capul, cu însăşi sabia lui, la 27 octombrie. 


Întru această zi, pomenirea prea cuviosului părintelui nostru Dimitrie cel nou 
(sec. XIII) 


Acest cuvios părinte a trăit pe vremea împăraţilor româno-bulgari ai veacului al 
XIII-lea. Era din satul Basarabi, pe apa Lomului, şi a fost păstor de vite în satul lui 
şi multă vreme şi-a ascuns sufletul sub haina de umil păstor la vitele satului. 


Ne este cunoscută o singură întâmplare din vremea aceea a vieţii lui: Într-o zi, pe 
când umbla prin iarba înaltă, în urma vitelor satului, a strivit din grabă şi din 
nevedere toţi puii golaşi dintr-un cuib de pasăre. Şi s-a simţit vinovat, în inima lui, 
ca pentru o mie de morţi şi şi-a pedepsit piciorul cu care greşise, neîncălțându-se 
trei ani întregi, nici vara, nici iarna, în chip de ispăşire. 


Într-un târziu, s-a făcut călugăr la schitul ce se afla într-o peşteră, nu departe de 
satul Basarabi. Şi aici, şi-a dus viaţa lui ascunsă, tot în ascultarea de păstor la vitele 
mănăstirii, petrecând în post, în rugăciune, în privegheri şi în nevoinţe. Înălţimea 
vieţii lui în taină, lacrimile lui, văpaia rugăciunii, numai Dumnezeu, Cel ce vede 
toate le ştia. 


A murit în peşteră, pe lespedea de piatră pe care dormea totdeauna, în mijlocul 
vitelor, pe malul râului Lom. 


După moarte, închizându-se cu pietre gura peşterii, aceasta s-a schimbat astfel din 
chilie în mormânt. Deci, trecând multă vreme, a venit mare apa Lomului de a sur- 

pat copacii şi pietrele dimprejurul apei. Atunci au căzut în apă şi cele două pietre 
dinăuntrul peşterii, care cuprindea moaştele Sfântului şi multă vreme au stat acolo. 


Însă, de multe ori, la locul acela, juca peste apă o flacără de lumină, crezând 
oamenii că este o comoară. ŞI, vrând Dumnezeu să-l descopere, s-a arătat sfântul în 
vis unei copile bolnave de un duh necurat, căreia i-a zis: "De mă vor scoate părinţii 
tăi din apă, eu te voi tămădui." Şi i-a arătat locul. 


Astfel, l-au găsit întreg şi luminat şi l-au pus în biserica satului şi, din clipa aceea, 
prin moaştele plăcutului său Dimitrie, Dumnezeu a lucrat nenumărate semne. 


Nu ştim care domn al Ţării Româneşti a încercat, odată, să aducă moaştele Sfân- 
tului Dimitrie la biserica din Bucureşti, dar, neizbutind, a ridicat cu cheltuiala sa la 
Basarabi, peste moaştele Sfântului, o prea frumoasă biserică. 


Între anii 1769-1774, s-a pornit război între ruşi şi turci. Ajungând armatele ruseşti, 
în acel sat şi, gândindu-se să pună la adăpost moaştele sfântului de prăpădul 
războiului, au voit să le trimită în altă parte. Atunci un creştin din Bucureşti, Hagi 
Dimitrie, a cerut moaştele sfântului, ca să le aducă în Ţara Românească. 


Drept aceea, tot în acele zile, moaştele Sfântului Dimitrie, întâmpinate cu mare 
alai, au ajuns în Bucureşti şi au fost aşezate în biserica cea mare a Mitropoliei, 
unde se află şi astăzi, mitropolit al ţării fiind, pe acea vreme, prea sfințitul Grigorie. 


Şi îndată a simţit tot poporul ocrotirea sfântului, că nu numai războiul dintre 
muscali şi turci a încetat, ci şi boala ciumii cea înfricoşată a contenit. Şi mult ajutor 
şi mare folos câştigă toţi cei ce, cu credinţă, aleargă către dânsul. 


Pentru ale cărui rugăciuni, Dumnezeule, miluieşte-ne şi ne mântuieşte pe noi pe 
toţi, acum şi pururea şi în vecii vecilor. Amin. 


Minuni ale Sfântului Dimitrie cel nou 
Moaştele sale vor să rămână întregi 


Două surori, Aspra şi Ecaterina, din Cernavodă, au construit o biserică cu hramul 
Adormirii Preasfintei Născătoare de Dumnezeu și pururea Fecioarei Maria. Și s-au 
gândit să ia o părticică din moaştele Sfântului Dimitrie ca să o aşeze în biserica 
aceea. Socoteau că nu se cuvine să 1a întreg trupul. Au venit şi s-au închinat la 
racla Sfântului şi au luat în taină bucăţica de moaște dorită. Caii de la căruță n-au 

vrut însă să pornească, cu nici un chip, oricât i-au bătut vizitii. Văzând aceasta, 
cele două femei s-au pocăit şi plângând au pus bucăţica la loc cerându-şi iertare de 
la Sfânt. După care s-au dus în pace la casa lor. 


SR 5 e 


Preasfinţitul mitropolit al Târnovului, Nichifor, a venit cu soborul lui sinodal ca să 
se închine la sfintele moaşte. S-a închinat mai întâi mitropolitul, după care a șezut 
în scaunul său. Au trecut apoi să se închine însoțitorii săi. 


Un diacon, Lavrentie, a vrut să rupă o părticică din moaște cu gura. A rămas cu 
gura căscată și mut, iar ceilalți îl priveau cu uimire, neștiind ce se întâmplă. Dia- 
conul a rămas la sfârșit ca să se roage şi să-şi ceară iertare de la sfânt, după care şi- 
a revenit la starea cea bună. 


A povestit apoi mitropolitului și celorlalți ceea ce se întâmplase, iar gazda lor i-a 
zis: "O, omule, cum n-ai socotit că de-ar fi fost să împartă moaştele la toți câți vin 
spre închinare la ele, până acum n-ar fi rămas nimic”. 


o 2 


Vindecarea unui episcop - Un iubitor de Dumnezeu episcop al Preslavei, Ioanichie, 
a căzut într-o boală tare grea, fiind purtat pe targă de patru oameni. A fost dus 
atunci la biserica Sfântului Dimitrie, unde l-au pus cu pat cu tot înăuntru. După 
slujirea Sfintei Liturghii s-a sculat sănătos, umblând pe picioarele sale şi dând 
slavă lui Dumnezeu. 


Povestire despre ivireni, cum au venit la cunoştinta lui Dumnezeu, printr-o 
femeie roabă 


In zilele celui întru sfinţi, marele Constantin împăratul, o oarecare femeie a fost 
adusă roabă în Ivir. Aceasta cunoscuse din copilărie credinţa şi viaţa sihăstrească 
şi, ajungând în robie, nu înceta a se osteni. 


Deci, ivirenii, fund lipsiţi cu totul de meşteşugul doftoricesc, aveau obiceiul de a 
merge unii la alţii şi a întreba de leacul bolii ce li se întâmplă. O femeie, având un 
copil, care se îngreuia şi se chinuia cu lovituri de cumplită boală, a mers la această 
vrednică şi minunată roabă, întrebând-o ce să facă. lar roaba aceea, luând pruncul, 
l-a pus pe patul ei şi s-a rugat lui Dumnezeu ca să-l izbăvească din boală. Şi a 
auzit-o Cel ce cunoaşte ascunsurile inimilor şi, fără zăbavă, a dat sănătate co- 
pilului. 

De acest lucru a ajuns vestită acea minunată femeie, încât ceea ce s-a făcut a mers 
şi la urechile împărătesei, care îndată trimise să o ia, că şi dânsa avea o boală rea. 
lar femeia, smerindu-se, nu vroia să meargă, socotind că este nevrednică a merge 
la împărăteasă. 


Deci, împărăteasa, neţinând seama nicidecum de măreţia împărăției, s-a pogorât de 
a mers ea la roabă. Şi femeia, făcând loc împărătesei să se aşeze pe patul ei cel 
sărac, unde şezuse şi copilul, a adus rugăciunea, în loc de iarbă de leac, pentru boli. 
Și, izbăvindu-se împărăteasa de boală, i-a dăruit ei aur şi argint şi haine şi alte 
daruri împărăteşti, făcând răsplătire celei ce, aşa degrabă, cu tot harul, a izbăvit-o 
de suferinţă. lar acea minunată femeie a zis că nu-i trebuie nici unele din acestea, ci 
socotea a fi plată mare cunoştinţa dreptei credinţe. Şi a rugat-o să zidească o 
biserică lui Dumnezeu, Celui ce a izbăvit-o de acea boală şi a mântuit-o. 


Auzind cuvintele acestea, împărăteasa a făcut pe împăratul de s-a minunat de acea 
tămăduire. Povestindu-i şi în ce chip se adeverea că Dumnezeul roabei, Acela este 
Dumnezeul cel adevărat, îi arăta că se cade, cât mai curând să zidească o biserică şi 
să întoarcă pe tot poporul său la închinarea către Dumnezeu. 


Deci, împăratul minunându-se de acel lucru, nu a voit totuşi să zidească biserica. Şi 
peste câtăva vreme, ieşind împăratul la vânat, ceilalți toți făceau vânătoarea fără 
nici o piedică, iar împăratul rămăsese singur, că nu mai putea să vadă. Şi, mirându- 
se de ceea ce 1 se întâmplase, şi-a adus aminte de neascultare. Şi, chemând în ajutor 
pe Dumnezeul roabei, s-a izbăvit îndată de întunecarea ochilor. 


Și, mergând la acea minunată femeie, o rugă ca să-i arate chipul zidirii. Şi ea în- 
semna şi închipuia, iar meşterii zideau. Deci, dacă s-a isprăvit biserica şi s-a 
acoperit, rămăsese numai ca să dobândească preoți. 


ŞI, femeia a aflat prilej pentru lucrul acesta, că îndupleca pe împăratul ivirilor să 
trimită solie la împăratul romanilor, să-l roage ca să-i trimită învăţători de dreaptă 
credinţă. Şi a făcut împăratul după cererea ei şi a trimis solia. 


lar împăratul Constantin, primind solia prieteneşte şi cu cinste, a mulţumit lui 
Dumnezeu. Şi a trimis cu multe daruri, pe un oarecare om cinstit şi împodobit cu 
credinţa, cu înţelepciune şi cu bună viaţă şi vrednic arhiereu, să propovăduiască 
dumnezeiasca cunoştinţă la neamul acela. Acesta, mergând şi aducându-i pe toți, 
cu minuni şi cu învățături, spre adevărata credință creştinească, botezându-i şi 
zidindu-le multe biserici şi făcând preoţi şi întorcând toată ţara ivirilor spre dumne- 

zeiasca cunoştinţă, s-a mutat către Domnul. Şi într-acest chip au cunoscut ivirii pe 
Dumnezeu. 

Sfântul Nicolae Velimirovici - Proloagele de la Ohrida - Pomenirea Sfântului 
mucenic Nestor 


La vremea martiriului Sfântului Dimitrie, izvorâtorul de mir se afla la Tesalonic un 
tânăr pe nume Nestor, care învăţa cu cuvântul, cu gândul şi cu fapta credinţa 
creştină de la Sfântul Dimitrie, cel ce zăcea întemnițat. 


A fost atunci o perioadă în care împăratul Maximian organiza pentru distracţia 
mulțimilor obişnuitele festivități şi jocuri păgâneşti, cel mai adesea sângeroase. 
Plăcerea cea mare a împăratului erau luptele în care îl avea favorit pe vandalul 
Lyaeus [Lie], un ins de o forță uriaşă, având statura lui Goliat cel din vechime. 
Fiind gladiator al împăratului, Lyaeus provoca în fiecare zi câte un adversar, pe 
care îl ucidea în luptă corp la corp, spre plăcerea sângeroasă a împăratului, 
sălbaticul şi idolatrul Maximian. 


Acesta a pus chiar să se construiască un teatru de bătaie ca o estradă înălțată pe 
patru stâlpi, asemenea locului podit pe care se treieră grâul. Sub această estradă 
înaltă erau aşezate cu vârful în sus lăncii, sulițe şi săbii, învingându-şi adversarul în 
luptă corp la corp, Lyaeus îl apuca şi îl arunca în jos, în pădurea de săbii, împăratul 
înconjurat de curtea lui păgânească izbucneau în urlete admirative de îndată ce 
nenorocita victimă cădea şi murea lent, în convulsii chinuitoare, din care nu avea 
cum să scape. 


Mulţi dintre aceşti nenorociţi nevinovaţi erau creştini, căci atunci când nimeni nu 
se oferea să lupte cu Lie, păgânul Maximian scotea din închisoare dintre 
condamnaţii creştini şi îi obliga să lupte cu Lie. 

Îndârjindu-se cu duhul la vederea acestei distracţii drăceşti a împăratului, 
tânărul Nestor a hotărât să iasă în faţă şi să-l ucidă în luptă pe gigantul Lyaeus. 
El mai întâi însă s-a dus la temniţa Sfântului Dimitrie şi i-a mărturisit gândul 
lui, rugându-se lui Dumnezeu să obțină sfânta lui binecuvântare. 


Sfântul Dimitrie cel văzător cu duhul I-a binecuvântat cu putere multă, 


însemnându- 1 cu semnul Sfintei Cruci pe frunte şi pe piept şi prorocindu-i şi 
mucenicească “lui 


Astfel împuternicit, tânărul Nestor a ieşit la luptă cu Lie. Atunci Maximian era 
înconjurat de mulțime de păgâni din necurata lui curte şi mulţime de popor s-a 
strâns la arenă. Mulţi din popor încercau să-l înduplece pe tânăr să nu se arunce la 
acest fel de cumplită moarte. 


Dar Nestor, însemnându-se cu Semnul Sfintei Cruci, a strigat: „Doamne 
Dumnezeule al lui Dimitrie, ajută-mi mie!" Urcând în arenă, viteazul Nestor 1-a 
doborât cu adevărat pe gigant şi I-a aruncat minunat în desişul de lăncii 
ascuţite. Păgânul şi datorită masivităţii lui, a pierit curând, de moarte rea şi 
răsunătoare. 


Atunci poporul dezlănţuit a strigat: „Mare este Dumnezeul lui Dimitrie!" împă- 
ratul, văzându-se acoperit de ruşine înaintea mulțimilor şi regretând plin de ură 
moartea scumpului lui Lie, a poruncit decapitarea pe dată a tânărului Nestor, 
precum şi străpungerea cu lăncii a Sfântului Dimitrie, în închisoare. 


Astfel şi-a sfârşit viaţa tânărul şi viteazul mucenic Nestor, încununându-se de către 
Domnul cu cununa vieţii şi strămutându-se cu bucurie la locaşurile gătite lui în 
Impărăţia Cerurilor. 

Cântare de laudă la Sfântul mucenic Nestor 


Sfântul Nestor răul a urât, 
Și a râvnit cu râvnă de foc 
pentru creştina credinţă. 


EI tânăr ucenic al Sfântului Dimitrie a fost, 
Pe lângă Lie, uriașul păgân, 
părea prunc neputincios. 


Dar părelnicul slab 

cu Crucea s-a-nsemnat 

Și pe gigantul Lie l-a aruncat în săbii! 
Lui, Dumnezeu putere de sus i-a dat, 

Ca oarecând lui David contra lui Goliat. 


„Birui-vei pe Lie şi la chinuri vei merge, 
Viaţa îţi vei da pentru Domnul Hristos. ” 
Astfel prorocitu-i-a Sfântul Dimitrie, 

Și cum i-a prorocit, aşa s-a şi-ntâmplat. 


Nestor cu bucurie la lupt-a ieşit, 
La luptă şi la chinuri, 

mărindu-L pe Domnul. 


Pe Domnul mărindu-L, 
CU cântări sfinte, 

Cu rugăciune de foc 
pentru toată Biserica. 


Nestor viteaz şi măreț a fost, 
deşi tânăr cu anii, 
Tinereţea lui o a jertfit cu drag. 


Sângele lui temelie Bisericii este, 
Stâlp şi putere, 

De aceea Nestor 

se prea slăveşte în veci. 

Mucenicul lui Hristos, Sfântul Nestor 


Bravul mucenic, Sfântul Nestor, a fost iubit fiu al Domnului nostru lisus Hristos şi 
iubit frate duhovnicesc al Sfântului Dumitru. Datorită rugăciunilor şi bine- 
cuvântării marelui mucenic Dumitru, l-a învins în arena Tesalonicului pe uriaşul 
Lie. 


«Dumnezeul lui Dumitru, ajută-mi!» Cu această invocare a reuşit izbânda totală 
împotriva neînvinsului Lie şi a idolatriei! Şi prin urmare mărturiseşte pe de o parte 
credinţa în lisus Hristos, iar pe de altă parte primeşte sfârşit mucenicesc din partea 
păgânilor «tăindu-i-se grumazuly, devenind astfel «împreună vorbitor şi de aceeaşi 
măsură cu îngerii», aşa cum îl descrie vrednicul de pomenire părinte Gherasimos 
Mikraghiannanitis, imnograful Marii Biserici a lui Hristos (a Constantinopolului). 


Locul natal al Sfântului Nestor este Tesalonicul, de vreme ce se spune că a fost 
condus la mucenicie la aproximativ douăzeci de ani. 


Fotios Kontoglou, referindu-se la înfățişarea Sfântului Nestor, îl descrie ca fiind 
«un tânăr căruia abia îi iese mustaţa şi barba», iar Theodoros Metohitis îl vede pe 
acesta ca fiind asemeni unui «excelent infanterist al lui Hristos». 

In ceea ce priveşte locul muceniciei sfântului, stă ca mărturie zona de dinafara 
Porții Apusene (de Aur) a oraşului. Se pare că acolo a avut loc execuţia Sfântului 
Nestor, care a fost ucis cu sabia. 


Se păstrează informaţia conform căreia exista o biserică ridicată în cinstea 
Sfântului Nestor, în partea de miazăzi a oraşului, între biserica Sfântul Dumitru şi 
«vechea piaţă». Probabil în locul unde se găseşte astăzi parcul public, mai jos de 
strada Sfântul Dumitru, adică vis-a-vis de curtea dinspre apus a bisericii marelui 
mucenic. 


Biserica prăznuieşte pomenirea Sfântului Nestor pe 27 octombrie, în ziua urmă- 
toare celebrării ocrotitorului. Întotdeauna, în biserica Sfântului Dumitru, izvo- 
râtorul de mir, în această zi se săvârşeşte Sfânta Liturghie arhierească. Mai precis 
pe 27 octombrie se prăznuieşte odovania sărbătorii Sfântului Dumitru, precum şi 
soborul celor împreună cu acesta mucenici Nestor şi Lup. 


Tesalonicul astăzi, în bisericuţa Sfântul mucenic Nestor, care se situează lângă 
stadionul «Kaftantzoglio», îl cinsteşte şi acolo pe sfântul la care se face referire. 
Dar şi la biserica ocrotitorului, mai precis în pronaos, acolo unde se află icoanele 
argintate ale celor trei mucenici Dumitru, Nestor şi Lup, împodobite cu multiple 
candele artistic mesteşugite. Toate acestea stau ca mărturie nemincinoasă a evlaviei 
clerului şi poporului din Tesalonic faţă de aceşti mucenici şi casnici ai lui 
Dumnezeu cel Sfânt. 


(Sfinţii noştri, Sfânta Mitropolie a Tesalonicului. Biserica Sfântul Dumitru - 
Ocrotitorul, Ediţie îngrijită de Pr. Asterios Karabatakis, Tesalonic) 

Sfântul mucenic Nestor 


Astăzi, 27 octombrie, Biserica Ortodoxă sărbătoreşte şi cinsteşte pomenirea 
Sfântului slăvitului mucenic Nestor. Sărbătoarea de astăzi este o continuare a 
sărbătorii de ieri, a pomenirii Sfântului slăvitului marelui mucenic Dimitrie, 
izvorâtorul de mir. Ar fi trebuit ca cei doi sfinți să fie sărbătoriţi în aceeaşi zi, de 
vreme ce împreună s-au nevoit şi împreună s-au învrednicit de cununa cea 
neveştejită a muceniciei, însă Biserica Ortodoxă, pentru a le acorda o cinstire mai 
aleasă, îi sărbătoreşte separat, închinându-le o zi fiecăruia dintre ei. Ceea ce vom 
istorisi astăzi, se aseamănă mult cu istorisirea de ieri. 


Sfântul Nestor a suferit martiriul în vremea marii persecuții lui Dioclețian, în anul 
296, la vârsta de douăzeci de ani, fiind un tânăr plăcut la arătare şi cu credinţă 
înflăcărată de dragostea dumnezeiască. 


Tânărul Nestor îi era cunoscut şi prieten Sfântului Dimitrie, care în aceea vreme se 
afla în temniţă. Auzind deci, Nestor, despre sălbaticul luptător Lie că se laudă pe 
arenă cu puterea lui nebiruită, că-i batjocoreşte şi că-i provoacă pe creştini, 
ucigând-i fără milă, nu a îndurat acest lucru şi a mers degrabă la Sfântul Dimitrie, 
cerându-i binecuvântare şi rugăciuni de sprijin, ca să-l poată birui pe batjocoritorul 
şi blasfemiatorul Lie. 

Sfântul Dimitrie l-a însemnat pe Nestor cu semnul Sfintei Cruci şi 1-a spus: „Pe Lie 
îl vei birui şi pe Hristos îl vei mărturisi”. Însă acest cuvânt nu a fost numai pentru 
Nestor, ci şi pentru Sfântul Dimitrie însuşi, deoarece amândoi aveau să-L 
mărturisească pe Hristos. Nestor, simțind înlăuntrul său puterea lui Dumnezeu, a 
alergat spre arenă şi avântându-se în lupta cu Lie, a spus această rugăciune: 
„Dumnezeul lui Dimitrie, ajută-mă” şi cu o singură lovitură l-a aruncat la pământ, 
mort, pe înfricoşătorul luptător Lie. 


Însă Nestor, nu doar l-a ucis pe Lie, ci l-a rănit greu şi pe Maximian, prietenul 
împăratului Dioclețian din Răsărit, care asista atunci la această luptă din arenă, în 
Tesalonic. Împăratul Maximian era protectorul lui Lie şi îl adusese cu el ca să lupte 
în arenă, să ucidă oameni nevinovaţi şi să distreze mulțimea păgână. Era acea 
epocă în care oamenii erau mulțumiți când aveau „pâine şi circ”, iar mulți creştini 
erau sfâşiați de fiare sălbatice pe arene, în vreme ce mulțimile de oameni se 
distrau, aclamând. 


După victoria lui Nestor şi pedepsirea cea dreaptă a lui Lie, împăratul Maximian a 
poruncit ca Dimitrie şi Nestor să fie ucişi. Sfântul Dimitrie a fost străpuns cu 
suliţele în temniţă, iar Sfântul Nestor a fost decapitat, învrednicindu-se astfel, prin 
moartea lor mucenicească, de cununa biruinţei. 


Citim în Vechiul Testament şi ascultăm la Vecernia sărbătorii sfinţilor mucenici că 
„în ochii celor fără de minte, drepţii sunt morţi cu desăvârşire... dar ei sunt în 
pace”. Este acea pace pe care o simțeau toţi cei care mureau pentru Hristos, pentru 
a trăi veşnic împreună cu Acesta. 


Lupta Sfântului Nestor cu uriaşul Lie seamănă cu cea a lui David împotriva lui 
Goliat, cel bine înarmat, despre care citim în capitolul 17 din Cartea întâi a Regilor, 
în Vechiul Testament. Aşa cum Goliat, care se lăuda cu puterea sa, amenințând 
cerul şi pământul, a fost doborât cu praştia de tânărul păstor David, tot astfel şi 
marele batjocoritor Lie, ce provocase şi înspăimântase pe toţi creştinii, a fost biruit 
de Sfântul Nestor prin semnul Sfintei Crucii. Mari minuni face Dumnezeu prin 
Sfinţii Lui, arătându-Şi puterea Sa în lume, după cum spune şi psalmistul: ,, 
minunat este Dumnezeu între sfinţii Lui”. Amin. 


Sursa: Mitropolitul Serviei şi Kozanei, Dionisios Psarianou, Erkoveş 'Euyvyor 
ed. Anooroiukiţ Aaxovia, p. 141. 

Sinaxar pentru copii - Nestor și Dimitrie 


Tânărul Nestor intră în casă supărat. 


- Nu o să mai joc niciodată cu Aristokli și cu Theod6sie. Sunt doi răsfăţaţi, care vor 
mereu să câștige toate întrecerile. Desigur, pe Theodosie l-am văzut cum a vrut să- 
mi pună piedică ca să rămân în urmă! Nu i-a păsat deloc că o să mă lovesc pe 
drumul pietruit. N-o să mai mă joc cu el! 


- O, dragă Nestor, vino să te speli şi să te odihneşti. Îţi voi pregăti îndată cina. ȘI, 
apoi, o să te mai gândești la ce s-a întâmplat şi dacă vrei, o să discutăm despre 
aceasta. Am şi eu să-ți povestesc ceva foarte interesant, ceva ce am auzit astăzi la 
prietena mea, Melirriti. 

- Bine, o să mă pregătesc îndată. Ce bunătate o să-mi pregăteşti? 

- Ce ai spune de o linte delicioasă cu măsline? Am pregătit-o deja. 


- Mamă, abia aştept să iau cina! 


Nestor îi povesti mamei cum toată după-amiaza şi-a petrecut-o cu prietenii, în 
certuri şi nedreptăți. 

Mama, care ştia întotdeauna cum să-l liniștească, îi mângâie blând părul ondulat şi- 
1 spuse: 

- Nu te duce mâine să te joci cu copii. Du-te la Piaţă, lângă arcade. Melirriti mi-a 
spus că de câteva zile, în fiecare după-amiază vine acolo un tânăr cu numele Di- 
mitrie. Este ofițer în armata romană. După ce termină aplicaţiile şi antrenamentele 
militare, coboară în Piaţă, unde le povesteşte lucruri minunate copiilor: le vorbeşte 
despre lisus Hristos din Nazaret, care a înviat a treia zi după ce a fost îngropat. Fiul 
prietenei mele, lâsonas, a mers la Dimitrie şi s-a întors entuziasmat. A auzit lucruri 
nemaiauzite, de necrezut. Mergi, dacă vrei şi tu, şi vino apoi să-mi povesteşti ce-ai 
auzit. 


- Bine, mamă, mă duc! 
- Ei bine, Nestor, povesteşte-mi ce ai ascultat de la Dimitrie? 


- Mamă, sunt impresionat! Nu ştiu ce să-ți povestesc mai întâi.... Primul lucru pe 
care l-am admirat a fost chipul lui Dimitrie. Nu am mai văzut un chip mai senin și 
mai luminos. Strălucea ca soarele şi vorbea atât de dulce și încrezător... Ne-a 
povestit despre viaţa lui Hristos. Acesta este Fiul lui Dumnezeu, care a venit pe 
pământ, S-a făcut Om şi ne-a mântuit de păcat şi de moarte. A propovăduit 
mulțimilor şi a făcut multe minuni! l-a vindecat pe bolnavi, i-a hrănit pe cei 
flămânzi, le-a redat vederea celor orbi, i-a înviat pe cei morți! Atât de mult ne-a 
iubit, încât S-a răstignit, a pătimit şi Şi-a vărsat cinstitul Său Sânge pentru noi. 
Apoi, ucenicii săi L-au îngropat, însă a treia zi, când au mers la mormânt pentru a-i 
unge Trupul cu mir, după obiceiul evreiesc, au găsit mormântul gol, iar piatra cea 
grea care acoperea intrarea fusese îndepărtată. După câteva zile Hristos S-a arătat 
ucenicilor de mai multe ori şi, binecuvântându-i, le-a spus să-l atingă mâinile, care 
aveau semnele piroanelor, şi coasta Sa străpunsă, urmând apoi Cina... Patruzeci de 
zile după Învierea Sa, S-a înălțat la ceruri sub privirile lor, după ce mai înainte le 
lăsase porunca de a propovădui tuturor popoarelor despre Învierea Sa, botezându-i 
pe cei ce vor crede în numele Tatălui și al Fiului şi al Sfântului Duh. Aceasta face 
şi Dimitrie, propovăduiește despre Învierea lui Hristos şi îi pregăteşte pentru botez 
pe toţi cei ce cred în Înviere. Vreau să merg în fiecare zi să-l ascult. Cred că nu 
există nimic mai frumos, nimic care să merite mai mult. 


- Să mergi, copilul meu. Și eu am auzit despre Hristos. Creștinii, ucenicii Săi, sunt 
oameni plini de iubire şi de bucurie. Mulţi dintre aceştia au fost duşi la moarte 
pentru credinţa lor. Erau chemaţi să se lepede de Hristos în schimbul vieţii lor, însă 
aceştia refuzau. Nesocoteau moartea trupului în faţa bucuriei şi fericirii veşnice, 
care îi aşteptau lângă Hristos. Nu voiau nimic altceva, nici bogăția lumii acesteia, 

nici să câştige bunăvoința împăratului. Cu siguranță, propovăduirea lui Dimitrie 
este unică și adevărată. Te-aş ruga, însă, să nu-i spui nimic tatălui tău. Este foarte 
ataşat de cultul strămoşesc al zeilor. Nu poate încă să înțeleagă Adevărul. Cin- 
steşte-l, însă păstrează gândurile tale tainice despre Dimitrie. 


- Cât de pricepută ești mamă! La toate te gândeşti și le preîntâmpini. Dar să ştii, 
oriunde mă vei căuta, mă vei găsi alături de Dimitrie. 


Mamă, astăzi mi s-a întâmplat ceva îngrozitor! L-am căutat pe Dimitrie la arcade, 
lângă Piaţă, ca în fiecare după amiază, şi nu l-am găsit. Am întrebat pe câţiva 
vânzători ambulanți care obișnuiesc să vină acolo şi mi-au spus că ieri după amiază 
l-au prins ostașii lui Galerius Maximian și l-au închis într-o baie publică. Nu știau 
exact unde. Am cutreierat toată Piaţa. Am auzit multe discuţii despre această 
întâmplare. În cele din urmă am aflat unde l-au închis şi, mergând acolo, l-am 
găsit. Temnicerul m-a lăsat să intru să-l salut. Era legat în lanţuri ca un rău făcător. 
Văzându-l aşa, m-am mâhnit, însă el era atât de liniștit! Nu se îngrijora, nu se 
temea! Doar se ruga şi îi mulțumea lui Dumnezeu pentru iubirea Sa. 


Mi-a spus că Maximian 1-a poruncit să se închine la idoli, dar el, desigur, a refuzat. 
Cum ar putea să-L trădeze pe iubitul său lisus şi să se închine la dumnezeii min- 
cinoşi ai romanilor? Nu-mi iese din minte imaginea prietenului meu, Dimitrie. Era 
legat, dar atât de bucuros! Cum este posibil acest lucru, mamă? Cu siguranță că 
există ceva înlăuntrul lui, incomparabil mai frumos şi mai minunat decât ceea ce 
văd ochii noştri în exterior. 


- Copilul meu, Nestor! Îţi voi mărturisi ceva. Văd cât de mult te-a maturizat prie- 
tenia ta cu Dimitrie. Pot să-ţi încredințez taina mea cea prețioasă: Sunt creştină, 
Nestor, de puţină vreme! Am primit botezul şi pot să-ți spun ce anume îi dă atâta 
putere lui Dimitrie. Credinţa pe care o are în Hristos este o flacără lăuntrică care îl 
încălzeşte şi îl luminează. Temniţa, lanţurile, şi mucenicia pe care probabil că o va 
primi, sunt neînsemnate, nu au nici o valoare în faţa credinţei şi a iubirii sale pentru 
Hristos. Îmi doresc să-l învrednicească Dumnezeu „să ardă” de flacăra credinţei. 


- Mama mea, scumpă! Cât de mult mă bucur să aud acestea. Acum îmi explic 
atitudinea ta faţă de Dimitrie, dar şi purtarea ta discretă faţă de tata, de mine şi de 
toți cei din jurul nostru. Cred că cel ce devine creștin trăieşte o altă realitate. Nimic 
din jurul său nu-l tulbură. Trăieşte lăuntric. În inima sa se află mângâierea și 
puterea dumnezeiască. Într-adevăr, nu se poate explica în alt chip bucuria lui 
Dimitrie. Oare mă va învrednici și pe mine Dumnezeu să-L cunosc mai bine şi să- 
L păstrez în sufletul meu? 

Nestor, nu numai că se învrednici să-L cunoască mai bine pe Hristos, dar primi și 
botezul de sânge, adică moartea cea mucenicească, în arenă, după ce, cu bine- 
cuvântarea lui Dimitrie, îl învinse pe groaznicul luptător Lie, ucigătorul de creştini. 
Dimitrie fu omorât cu sulița, predându-şi cinstitul său suflet în mâinile lui Dumne- 
zeu, pe care atât de mult ÎL iubise. 


Cei doi tineri sfinți mijlocesc la Domnul pentru îndrăgitul lor oraş, Tesalonic, și 
pentru locuitorii credincioși ai acestuia, dar şi pentu toți creștinii. 


Să-i rugăm, aşadar, pe Sfinţii mucenici Dimitrie şi Nestor, neîncetat să mijlocească 
pentru noi. 

Sfântul Mucenici Nestor 

Icoană - Elena Murariu 


e Xe e Xe Xe e Xe e e Xe e e e De De e e e e e e De e e e e e e e e e XX 


p € 
% 
+ 
Je 
p € 
e 
% 
% 
 € 
+ 
% 
Ye 
% 
e 
* 
e 
DA 
e 
+ 
% 
RA 
ve 
+ 
RA 
% 
Je 
e 
Ye 
 € 
% 
e 
% 
% 
% 


kkkhkkhkhkkrhkhkhkhkhkhkhkhkhkhkikhkikiki 


k 


A 


ANN 


> 
-— 
+ 


LU 70; La 


ÎNV Aaa 4 


Y. Y/, 


Sfântul Mina şi Sfântul Nestor 

Sfântul Nestor şi Sfânta Procla 

Sfântul Nestor şi Sfântul Dimitrie 

Sfântul Dimitrie binecuvântând pe Nestor 

Icoană a Sfântului Nestor luptându-se cu Lie, iar in fundal se vede Sfântul | 
Dimitrie rugându-se 

Bucură-te, Sfinte mucenice Nestore! 


